3. การประกอบธุรกิจของแต่ละสายผลิตภัณฑ์

สายธุรกิจเทคโนโลยี

-   กลุ่มอินฟอร์เมชั่นเทคโนโลยี

ฝ่ายระบบคอมพิวเตอร์และบริการ

-   ลักษณะผลิตภัณฑ์หรือบริการ

ฝ่ายฯ ดำเนินธุรกิจด้านการบริการให้คำปรึกษา พัฒนา และวางระบบคอมพิวเตอร์และเครือข่าย
งานด้านเทคโนโลยีสารสนเทศ รวมทั้งการให้บริการซ่อมบำรุงรักษา
สำหรับลูกค้าทั้งภาครัฐและเอกชน โดยมีการจัดให้บริการแบบเบ็ดเสร็จ(Turnkey
Solution)ในลักษณะ System Integrator Providerโดยเน้นงานด้านMIS
ซึ่งประกอบด้วยการจัดหา พัฒนาและให้บริการสารสนเทศ
เป็นตัวแทนจำหน่ายผลิตภัณฑ์คอมพิวเตอร์และอุปกรณ์ต่อพ่วงและอุปกรณ์เครือข่ายต่าง ๆ
การพัฒนาระบบ Data Warehouse และการให้บริการระบบ Logistic Services

-   การตลาดและภาวะการแข่งขัน

กลยุทธ์ในการแข่งขันทางการตลาดของฝ่ายระบบคอมพิวเตอร์และบริการจะให้บริการแก่ลูกค้าแบบครบวงจร
โดยรวมผลิตภัณฑ์และการให้บริการของบริษัทในเครือและของพันธมิตรทางการค้า
เพื่อนำเสนอเทคโนโลยีที่ทันสมัยที่สุด เน้นการให้บริการที่ดีและมีคุณภาพ
เพื่อให้ลูกค้าสามารถก้าวทันและใช้เทคโนโลยีซึ่งคุ้มค่าแก่การลงทุนมากที่สุด ฝ่ายฯ
มีพันธมิตรทางการค้าที่เป็นผู้นำทางด้านเทคโนโลยีและมีการพัฒนาผลิตภัณฑ์อย่างต่อเนื่อง
โดยมีแผนการจัดฝึกอบรมร่วมกันเพื่อที่จะสามารถให้บริการแก่ลูกค้าได้อย่างครบวงจร
อันเป็นการสนองนโยบายของบริษัทฯ ที่จะให้ลูกค้าได้รับความพึงพอใจสูงสุด

สภาวะการแข่งขันทางการตลาดในกลุ่มนี้ นับวันจะทวีความรุนแรงเพิ่มขึ้น
ทั้งนี้เพราะมีคู่แข่งทั้งรายใหญ่และรายเล็กมากขึ้นเป็นลำดับ ฝ่ายฯ มีลูกค้าทั้งหน่วยที่เป็นราชการ
รัฐวิสาหกิจ และเอกชน รวมทั้งบุคคลทั่วไป
มีการจัดจำหน่ายโดยวิธีการเข้าร่วมประมูลงานโครงการ รวมทั้งระบบการจัดซื้อจัดหาโดยวิธีต่าง ๆ
ดังนั้นจึงมีความพร้อมในการทำงานและมีประสบการณ์สูง
โดยมีเจ้าหน้าที่และทีมงานที่ชำนาญการให้บริการลูกค้า มีระบบการให้บริการที่ทันสมัย
สามารถให้บริการและซ่อมบำรุงได้อย่างรวดเร็วตลอดเวลาโดยทีมงานที่มีความรู้ความสามารถสูง
จึงได้รับความเชื่อถือจากลูกค้าและส่งผลให้สามารถดำเนินธุรกิจได้อย่างมั่นคงและยาวนาน
ลูกค้าที่เป็นกลุ่มเป้าหมายของฝ่ายฯ ยังเป็นหน่วยงานราชการและรัฐวิสาหกิจ
ซึ่งเป็นกลุ่มที่มีมูลค่าทางการตลาดที่สูงมาก

-   การจัดหาผลิตภัณฑ์หรือบริการ

ฝ่ายฯ จัดหาผลิตภัณฑ์และการให้บริการมาจากพันธมิตรทางการค้า
ซึ่งเป็นผู้ผลิตผู้แทนจำหน่ายทั้งภายในและภายนอกประเทศ

-   งานที่ยังไม่ได้ส่งมอบ

-ไม่มี-

-   โครงการในอนาคต

ฝ่ายฯ วางแผนมุ่งเน้นประมูลงานและการลงทุนในโครงการของหน่วยงานราชการ รัฐวิสาหกิจ
และเอกชน ที่มีมูลค่าโครงการและการลงทุนค่อนข้างสูงเป็นหลัก

บริษัท ล็อกซบิท จำกัด (มหาชน)

-   ลักษณะผลิตภัณฑ์หรือบริการ

บริษัท ล็อกซบิท จำกัด (มหาชน) เป็นบริษัทย่อยของบริษัท ล็อกซเล่ย์ จำกัด (มหาชน)
ที่ให้บริการด้านเทคโนโลยีสื่อสารและสารสนเทศด้านการสื่อสารข้อมูล (Data Communication)
ธุรกรรมอัตโนมัติ (Transaction Automation) ระบบจ่ายเงินโดยสื่ออิเล็คทรอนิกส์
ระบบฝาก-ถอนเงินอัตโนมัติ อุปกรณ์คอมพิวเตอร์ขนาดใหญ่และงานเครือข่าย (Large systems &
Networks)
ระบบสื่อสัญญาณความเร็วสูงผ่านอุปกรณ์ที่ใช้เชื่อมโยงชุมสายโทรศัพท์ผ่านสายเคเบิลใยแก้วนำแสง
(SDH และ DXC) ธุรกิจ Payphone และธุรกิจพัฒนาสื่ออิเล็คทรอนิกส์ เป็นต้น

-   การตลาดและภาวะการแข่งขัน

กลุ่มลูกค้าเป้าหมายของบริษัท ฯ ได้แก่ กลุ่มธุรกิจธนาคาร กลุ่มธุรกิจโทรคมนาคมทั้งภาครัฐ
รัฐวิสาหกิจและเอกชน สภาวะการแข่งขันในอุตสาหกรรมนี้จะมีการเปลี่ยนแปลงค่อนข้างเร็ว
สาเหตุประการหนึ่งมาจากสินค้าที่มีการพัฒนาให้มีคุณสมบัติและรูปแบบที่ทันสมัยอยู่ตลอดเวลา
และอีกประการหนึ่ง คือ ความผันผวนของราคา ล้วนเป็นองค์ประกอบที่ก่อให้เกิดการ
แย่งชิงตลาดอย่างรุนแรง อย่างไรก็ตามบริษัทฯ ยังมีความได้เปรียบเมื่อเทียบกับคู่แข่ง
ทั้งนี้เพราะบริษัทฯ มีความเชี่ยวชาญในการให้บริการและดูแลระบบต่าง ๆ
ซึ่งได้รับการออกแบบไว้อย่างเหมาะสมเพื่อตอบสนองความต้องการของกลุ่มลูกค้าให้สามารถใช้ประโยชน์จากเทคโนโลยีได้อย่างเต็มที่
จะเน้นการนำสินค้าที่มีคุณภาพและมีความเหมาะสมกับความต้องการของลูกค้าเข้ามาจำหน่าย
การให้บริการเสริมหลังการขายอย่างต่อเนื่อง ทำให้ได้รับความไว้วางใจจากลูกค้า
จึงสามารถรักษาส่วนแบ่งของตลาดได้ไม่เปลี่ยนแปลง

-   การจัดหาผลิตภัณฑ์หรือบริการ

บริษัทฯ มีการศึกษาตลาดและความต้องการของลูกค้าอยู่เสมอ
เพราะสินค้าที่จำหน่ายอยู่นั้นมีการเปลี่ยนแปลงค่อนข้างเร็ว
ทั้งทางด้านเทคโนโลยีด้านสารสนเทศและโทรคมนาคม
สินค้าที่จะนำเสนอจะต้องเป็นสินค้าที่ผ่านเกณฑ์มาตรฐานซึ่งใช้อยู่ทั่วโลก และบริษัทฯ
จะต้องเป็นผู้แทนจำหน่ายซึ่งสามารถเพิ่มมูลค่าของการให้บริการได้ด้วย

-   งานที่ยังไม่ได้ส่งมอบ

-ไม่มี-

-   โครงการในอนาคต

บริษัทฯ มีเป้าหมายที่จะให้บริการแบบครบวงจรมากกว่าการขายทั่วๆ ไป และดำเนินธุรกิจประเภท
Business Outsourcing
ซึ่งเป็นธุรกิจบริการที่เริ่มมีความสำคัญและสามารถเพิ่มฐานรายได้ให้เกิดขึ้นอย่างต่อเนื่อง

-   บริษัทย่อยของบริษัท ล็อกซบิท จำกัด (มหาชน)

บริษัท โปรเฟสชั่นนัล คอมพิวเตอร์ จำกัด

-   ลักษณะผลิตภัณฑ์หรือบริการ

บริษัท โปรเฟสชั่นนัล คอมพิวเตอร์ จำกัด เป็นบริษัทย่อยของบริษัท ล็อกซบิท จำกัด (มหาชน)
ประกอบธุรกิจหลักในการจำหน่าย ให้เช่า คอมพิวเตอร์ ฮาร์ดแวร์ ซอฟท์แวร์ และเน็ทเวิร์ค
ตลอดจนให้บริการด้านMaintenanceและ Facility Management ฮาร์ดแวร์ ซอฟท์แวร์
และให้คำแนะนำปรึกษาทางด้านคอมพิวเตอร์ นอกจากนี้บริษัทฯ ยังให้บริการด้าน Software Turn
key ติดตั้งระบบคอมพิวเตอร์ Site Preparation

-   การตลาดและภาวะการแข่งขัน

ภาวะการแข่งขันค่อนข้างสูงมากลูกค้ากลุ่มเป้าหมายของบริษัทฯ จะเน้นไปที่หน่วยงานราชการ
และธุรกิจเอกชน การขายจะขายผ่านตัวแทนและพนักงานขาย
โดยสินค้าที่จัดจำหน่ายจะเป็นสินค้าที่มีคุณภาพดีได้มาตรฐาน และไม่มีผลกระทบต่อสิ่งแวดล้อม บริษัทฯ
จึงเน้นการบริการที่ดีได้มาตรฐาน
และสร้างความพึงพอใจให้กับลูกค้าอย่างต่อเนื่องซึ่งทำให้ลูกค้ามั่นใจได้ว่าสินค้าและบริการที่ได้รับจากบริษัทฯนั้นตรงตามวัตถุประสงค์และได้รับความพึงพอใจสูงสุดเป็นสำคัญ
บริษัทฯ จำหน่ายสินค้าในราคาที่ยุติธรรมสามารถแข่งขันกับผู้อื่นที่ทำธุรกิจเดียวกันได้

-   การจัดหาผลิตภัณฑ์หรือบริการ

เนื่องจากมีผู้จัดจำหน่ายผลิตภัณฑ์จำนวนมากและเทคโนโลยีคอมพิวเตอร์มีการเปลี่ยนแปลงรวดเร็ว
ทำให้ผลิตภัณฑ์ล้าสมัยเร็ว บริษัทฯ จะจัดหาผลิตภัณฑ์จากเจ้าของผลิตภัณฑ์
ซึ่งจะได้ประโยชน์ที่คุ้มค่ากว่า

-   งานที่ยังไม่ได้ส่งมอบ

โครงการของกรมสรรพากร โครงการกรมสรรพสามิต และโครงการของสำนักงานปลัด
กระทรวงมหาดไทย กำหนดส่งมอบในปี 2549

-   โครงการในอนาคต

บริษัทฯ เล็งเห็นความสำคัญของการพัฒนาผลิตภัณฑ์ จึงมีแผนที่จะทำการศึกษาด้าน Software Tool
และ Service Oriented Architecture (SOA) เพื่อเพิ่มศักยภาพในการพัฒนาซอฟท์แวร์ต่างๆ
ของบริษัทให้มีการใช้งานที่สะดวก และมีประสิทธิภาพยิ่งขึ้น

สำหรับในปี 2549
การลงทุนของภาครัฐในด้านระบบสารสนเทศยังคงมีแนวโน้มขยายตัวและส่งผลดีต่อการดำเนินงานของบริษัทฯ
ที่เน้นการสนับสนุนด้าน e-Government ของรัฐบาลอย่างต่อเนื่อง นอกจากนี้บริษัทฯ
ยังได้ร่วมมือกับบริษัทผู้พัฒนาทางด้านซอฟท์แวร์จากต่างประเทศเพิ่มขึ้น
รวมทั้งการพัฒนาด้านการให้บริการต่อลูกค้าให้มีมาตรฐานสูงยิ่งขึ้นโดยต่อเนื่อง เช่น
มีมาตรฐานการบริการ ISO 9001 : 2000
และการปรับปรุงมาตรฐานการพัฒนาซอฟท์แวร์สู่ระบบมาตรฐานของ CMM I ในระดับโลก
พร้อมกันนี้บริษัทฯ ยังขยายตลาดบริการด้าน Facility Management และ IT Outsourcing
Service ซึ่งมีแนวโน้มเติบโตตามตลาดโลกทำให้คาดได้ว่าธุรกิจของบริษัทฯ ในปี 2549
น่าจะขยายตัวสูงขึ้นต่อไป โดยพยายามใช้จุดแข็งด้านคุณภาพการบริการซึ่งบริษัทฯ
มีบุคลากรคุณภาพที่ได้รับการรับรอง (Certified Engineers) จำนวนมาก

บริษัท สเปซ อิมเมจจิ้ง เซาธ์อีสท์ เอเชีย จำกัด (SISEA)

-   ลักษณะผลิตภัณฑ์หรือบริการ

บริษัท สเปซ อิมเมจจิ้ง เซาธ์อีสท์ เอเชีย จำกัด (SISEA)
เป็นบริษัทที่ดำเนินธุรกิจควบคุมดาวเทียมรายละเอียดสูง IKONOS ของบริษัท Space Imaging
LLC (U.S.A.)
และให้บริการข้อมูลภาพถ่ายดังกล่าวของพื้นที่บริเวณเอเชียใต้และเอเชียตะวันออกเฉียงใต้
แก่องค์กรของรัฐและเอกชนทั่วโลก
ดาวเทียมดวงนี้เป็นดาวเทียมในเชิงพาณิชย์ที่มีความละเอียดสูงดีกว่าหรือเทียบเท่า 1 เมตร
ดวงแรก ของโลก ซึ่งบริษัทฯ เป็นผู้ให้บริการ
แต่เพียงแห่งเดียวในภูมิภาคเอเชียตอนใต้และตะวันออกเฉียงใต้ ครอบคลุมพื้นที่ประมาณ 16
ล้านตารางกิโลเมตร หรือมีรัศมี 2,300 กิโลเมตรออกไปโดยรอบจากสถานีภาคพื้นดินของบริษัทฯ
ซึ่งตั้งอยู่ที่ลาดกระบัง กรุงเทพฯ

-   การตลาดและภาวะการแข่งขัน

บริษัทฯ สามารถสร้างรายได้จากงานบันทึก ผลิตและให้บริการข้อมูลภาพถ่าย
อีกทั้งยังพัฒนาผลิตภัณฑ์ต่อเนื่องจากภาพถ่ายดังกล่าวได้อีก เช่น
การผลิตโปสเตอร์ภาพถ่ายดาวเทียมของสถานที่ต่างๆตามสั่ง ซึ่งมีรายได้อย่างต่อเนื่องมาโดยตลอด
ส่วนโครงการระบบคลังข้อมูลดาวเทียมรายละเอียดสูง(ระยะที่ 1)
ที่เสนอต่อสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) สทอภ.-GISTDA
นั้น บริษัทฯ ได้ดำเนินการส่งมอบครบถ้วนตามสัญญาแล้ว

บริษัทฯ ดำเนินนโยบายทางการตลาด โดยเน้นเรื่องการนำเสนอ (Presentation)
ที่สำนักงานของลูกค้ากลุ่มเป้าหมายโดยตรง การร่วมกับคู่ค้า(Business Partner)
จัดแสดงผลิตภัณฑ์และการให้บริการ ตลอดจนการประชาสัมพันธ์และการให้บริการที่สะดวก
รวดเร็วและส่งมอบผลิตภัณฑ์ที่มีคุณภาพถูกต้องตรงกับงานของลูกค้าเป็นหลัก นอกจากนี้บริษัทฯ
ยังได้เปรียบคู่แข่งในเรื่องของการที่มีคลังข้อมูลภาพอยู่ครบทุกจังหวัดทั่วประเทศ คิดเป็นพื้นที่กว่า 85
% ของทั้งประเทศและการที่มีสถานีรับสัญญาณดาวเทียมของตนเอง
ตลอดจนการที่สถานีตั้งอยู่ในทำเลที่เหมาะสม ทำให้สามารถถ่ายภาพ ได้ครอบคลุมพื้นที่ได้กว้างไกล
ถึงพื้นที่ตอนกลางของประเทศจีนและอินเดีย
ซึ่งเป็นประเทศที่มีโอกาสที่เป็นลูกค้าที่สำคัญต่อไปในอนาคต ทั้งนี้ไม่รวมถึงประเทศอื่นๆ ในภูมิภาคนี้
ซึ่งไม่มีสถานีรับสัญญาณดาวเทียมของบริษัทคู่แข่งแต่อย่างใดเลย

ข้อมูลภาพถ่ายที่ผลิตได้จะจำหน่ายให้กับลูกค้าในภาครัฐและภาคเอกชน โดยมีบริษัทมากกว่า 30
บริษัท ทั้งในประเทศไทยและในต่างประเทศรวม 16 ประเทศในภูมิภาคนี้ เป็นเครือข่าย
เพื่อทำการตลาดและเป็นผู้แทนจำหน่ายให้ ส่วนภายในประเทศนั้น
บริษัทฯได้ให้บริการลูกค้าโดยตรงและผ่านตัวแทนขายในประเทศ
ส่วนการบริการแก่หน่วยงานราชการนั้น บริษัทฯ ได้ให้บริการผ่าน สทอภ. เป็นหลัก

-   การจัดหาผลิตภัณฑ์หรือบริการ

สถานีภาคพื้นดินของบริษัทฯ ตั้งอยู่ที่ลาดกระบัง กรุงเทพฯ ซึ่งทำหน้าที่ควบคุมดาวเทียม IKONOS
ซึ่งจะทำการสั่งถ่าย บันทึก รวบรวมเก็บข้อมูลและภาพถ่าย
และดาวน์โหลดมายังสถานีภาคพื้นดินของบริษัทฯ
ซึ่งสามารถดำเนินการผลิตงานภาพถ่ายนั้นได้ในระยะเวลาอันสั้น
โดยลิขสิทธิ์ในงานภาพถ่ายและข้อมูลที่บันทึกและผลิตเหล่านี้เป็นของบริษัทฯ
แต่เพียงผู้เดียวและจะถูกเก็บรวบรวมไว้และบันทึกเป็นบัญชีแสดงรายการภาพถ่ายและข้อมูลเพื่อการให้บริการในฐานข้อมูลของบริษัทฯ

-   งานที่ยังไม่ได้ส่งมอบ

-ไม่มี-

-   โครงการในอนาคต

เนื่องจากธุรกิจให้บริการถ่ายภาพทางดาวเทียมกำลังเป็นที่นิยมและความต้องการของหน่วยงานภาครัฐและเอกชนในการนำไปประยุกต์ใช้งานเพิ่มมากขึ้น
โดยเฉพาะโครงการขนาดใหญ่ของรัฐบาล เช่น
โครงการสร้างโครงข่ายคมนาคมและการจราจรและโครงการแก้ไขปัญหาน้ำ เป็นต้น
ซึ่งทำให้มีความจำเป็นจะต้องใช้ภาพต่างๆ เหล่านั้น เพื่อกำหนดนโยบาย วางแผน
ประเมินผลอย่างมีประสิทธิภาพนอกจากนั้นบริษัทฯ ได้พัฒนาผลิตภัณฑ์ใหม่ที่จะออกในปี 2549 ได้แก่
ระบบโปรแกรมประยุกต์แผนที่ภาพถ่ายดาวเทียมรายละเอียดสูง I4 Asia ผ่านอินเตอร์เน็ต
โปสเตอร์แผนที่ภาพถ่ายดาวเทียมรายละเอียดสูงของสถานที่ท่องเที่ยวหรือสถานที่สำคัญ ดังนั้น
บริษัทฯ จึงคาดว่าจะสามารถทำกำไรให้เติบโตได้อย่างมั่นคงต่อไป

บริษัท เน็ทวัน เน็ทเวิร์ค โซลูชั่น จำกัด

-   ลักษณะผลิตภัณฑ์หรือบริการ

บริษัท เน็ทวัน เน็ทเวิร์ค โซลูชั่น จำกัด ทำธุรกิจจำหน่าย ให้เช่า
และให้เช่าซื้ออุปกรณ์คอมพิวเตอร์เครือข่าย รวมถึงบริการออกแบบ ติดตั้ง
โยกย้ายและบำรุงรักษาอุปกรณ์คอมพิวเตอร์
อุปกรณ์เครือข่ายสื่อสารข้อมูลคอมพิวเตอร์และอุปกรณ์ที่เกี่ยวกับการใช้งานระบบอินเทอร์เน็ต

-   การตลาดและภาวะการแข่งขัน

บริษัทฯ มุ่งเน้นการขายในลักษณะการขายโครงการเป็นหลัก
ให้กับลูกค้าหน่วยงานราชการและเอกชนระดับกลางถึงใหญ่ ภาวะการแข่งขันในธุรกิจนั้นมีค่อนข้างสูง
เนื่องจากมีบริษัทผู้แทนจำหน่ายหลายบริษัทในธุรกิจและบริษัทเน้นในการแข่งขันในด้านคุณภาพมากกว่าด้านราคา

-   การจัดหาผลิตภัณฑ์หรือบริการ

ในปี 2548 บริษัทฯ ได้เพิ่มผลิตภัณฑ์ให้มีความหลากหลายมากขึ้น มิได้มีเพียงอุปกรณ์คอม
พิวเตอร์เครือข่ายเป็นหลักเท่านั้น แต่ยังมีในส่วนอุปกรณ์ระบบอื่นเข้ามาเสริม เช่น Security,
Storage, Server เป็นต้น อย่างไรก็ตามบริษัทฯ ยังคงเน้นจำหน่ายสินค้าที่เป็นเทคโนโลยีชั้นสูง
นอกจากนี้บริษัทฯได้ขยายผลิตภัณฑ์ของการบริการเพิ่มเติม คือ ส่วนของ Managed Services
และบริการ Outsourcing เพื่อรองรับลูกค้าที่ต้องการบริการดังกล่าวจากผู้เชี่ยวชาญ

-   งานที่ยังไม่ได้ส่งมอบ

โครงการสำนักงานกองทุนสงเคราะห์การทำสวนยางของสำนักบริการเทคโนโลยีสารสนเทศภาครัฐ
คาดว่าจะแล้วเสร็จในปี 2549

-   โครงการในอนาคต

บริษัทฯยังคงมีนโยบายที่จะเพิ่มผลิตภัณฑ์ด้านซอฟท์แวร์เพื่อให้มีผลิตภัณฑ์หลากหลายมากขึ้นโดยเฉพาะที่เกี่ยวข้องกับการควบคุม
ดูแลและด้านการรักษาความปลอดภัย รวมทั้งการขยายบริการด้านการบริหารเครือข่ายคอมพิวเตอร์
การติดตั้งและบำรุงรักษาอุปกรณ์

บริษัท โมบาย อินโนเวชั่น จำกัด

-   ลักษณะผลิตภัณฑ์หรือบริการ

บริษัทฯ ให้บริการระบบบริหาร และติดตามพิกัดตำแหน่งยานพาหนะ แบบ Real Time (Fleet
Management System) ในรูปแบบ Application Service Provider (ASP)
รายแรกของประเทศไทยภายใต้ชื่อ Fleet Expert
และเป็นผู้ให้บริการระบบเชื่อมต่อข้อมูลระหว่าง Mobile Equipment
ผ่านเครือข่ายอินเทอร์เน็ตและเครือข่าย GSM ภายใต้ชื่อ Mobile Convergence Expert

-   การตลาดและภาวะการแข่งขัน

กลยุทธ์การแข่งขัน มุ่งเน้นคุณภาพของการบริการที่ดีที่ต้องดูแลลูกค้าตลอดไปและทางด้าน
ราคาที่สมเหตุสมผล ลูกค้าเป็นผู้ใช้และบอกความต้องการให้แก่บริษัทฯ ลักษณะลูกค้า ได้แก่
องค์กรธุรกิจเอกชน และหน่วยงานของรัฐ กลุ่มเป้าหมายคือ องค์กรที่มีรถจำนวนมาก เช่น บริษัท
โลจิสติกส์ บริษัทธุรกิจค้าปลีก ฯลฯ

-   การจัดหาผลิตภัณฑ์หรือบริการ

Fleet Management System มีผู้จำหน่ายคือ Mappoint Asia
ซึ่งจำหน่ายกล่องที่ต้องติดตั้งในรถยนต์และ AIS ซึ่งจำหน่าย SIM
หมายเลขโทรศัพท์มือถือในการส่งผ่านข้อมูล

-   โครงการในอนาคต

บริษัทฯ
มุ่งที่จะให้บริการระบบบริหารและตรวจสอบพิกัดตำแหน่งให้กับธุรกิจลอจิสติกส์ทุกประเภทรวมถึงรถยนต์ส่วนบุคคล
และขยายธุรกิจไปยังประเทศเพื่อนบ้านตามพื้นที่ที่สัญญาณโทรศัพท์ GSMไปถึง โดยบริษัทฯ
จะมีการลงทุนเพิ่มเติมในด้านอุปกรณ์ และเทคโนโลยีต่าง ๆ
ที่ทันสมัยเพื่อการดำเนินงานที่มีประสิทธิภาพสามารถตอบสนองความต้องการของลูกค้าได้

บริษัท ดาต้า มายนิ่ง จำกัด

-   ลักษณะผลิตภัณฑ์หรือบริการ

ดำเนินธุรกิจด้านอินฟอร์เมชั่นเทคโนโลยี โดยเป็น System Integrator
ด้านระบบวิเคราะห์ข้อมูลให้กับลูกค้าทั้งที่เป็นหน่วยงานราชการและเอกชนที่จำเป็นต้องใช้ข้อมูลเหล่านั้นมาประกอบในการบริหารงาน

-   การตลาดและภาวะการแข่งขัน

โดยปกติแล้ว ลูกค้าจะอยู่ในกลุ่มแคบๆ เช่น หน่วยงานที่มีการป้องกันและปราบปรามอาชญากรรม
และหน่วยงานที่เกี่ยวข้องกับการดูแลการฉ้อโกงในธุรกิจที่เกี่ยวกับการเงิน
ลูกค้าจะเป็นหน่วยงานราชการและหน่วยงานเอกชนที่ต้องการนำข้อมูลมาใช้ในการวิเคราะห์และบริหารงาน
การจำหน่ายและช่องทางการจำหน่าย จะเป็นในรูปโครงการซึ่งจะติดต่อโดยตรงกับลูกค้า
สภาพการแข่งขันของธุรกิจนี้จะอาศัยความสัมพันธ์กับลูกค้าโดยตรง
และจะขึ้นอยู่กับความไว้วางใจของลูกค้ามากกว่าที่จะมาแข่งขันกันเรื่องราคา

-   การจัดหาผลิตภัณฑ์หรือบริการ

เดิมบริษัทฯ มีคู่ค้าซึ่งมีผลิตภัณฑ์ซอฟท์แวร์อยู่ระดับหนึ่ง บริษัทฯ
วางแผนจะหาคู่ค้าที่มีผลิตภัณฑ์ใหม่ๆที่แตกต่างไปจากที่มีอยู่เพื่อเป็นการขยายตลาดในการนำเสนอผลิตภัณฑ์และระบบใหม่ๆ
นอกเหนือจากที่มีอยู่

-   โครงการในอนาคต

บริษัทฯ มีเป้าหมายจะขยายฐานลูกค้าในธุรกิจด้านอินฟอร์เมชั่นเทคโนโลยีให้เพิ่มขึ้น
ขณะเดียวกันจะมีการพัฒนาบุคลากรของบริษัทฯ
ให้เป็นผู้เชี่ยวชาญทางด้านเทคโนโลยีเพื่อสร้างความพร้อมต่อการเปลี่ยนแปลงในอนาคต

บริษัท ล็อกซ์ดาต้า จำกัด

-   ลักษณะผลิตภัณฑ์หรือบริการ

  บริษัทฯ ให้บริการด้าน Consumer Contract Center, Telemarketing และ Outsource
  บริหารการ

จัดสรรบุคลากรและอบรมให้ความรู้ด้านผลิตภัณฑ์ ตลอดจนให้คำปรึกษาในการจัดตั้ง Call Center
โดยให้บริการครอบคลุมทั้งแบบ Inbound และ Outbound แอพพลิเคชั่นของบริการ
ประกอบด้วยฟังก์ชั่นต่างๆ เช่น Help Desk, Customer Care ระบบรับออเดอร์ทางโทรศัพท์
การขายสินค้าทางโทรศัพท์

-   การตลาดและภาวะการแข่งขัน

  เนื่องจากเป็นงานบริการ หัวใจสำคัญจึงเน้นที่ “บุคลากร” บริษัทฯ จะมีการฝึกอบรมพนักงาน

ให้มีความรู้ความสามารถก่อนปฏิบัติงาน และมีการทบทวนเป็นระยะ ๆ อยู่เสมอ

-   การจัดหาผลิตภัณฑ์หรือบริการ

  ธุรกิจ Call Center เป็นช่องทางการจำหน่ายวิธีหนึ่งที่ได้รับความนิยมเป็นอย่างสูงถือเป็น

เครื่องมือด้านการตลาดที่สำคัญไม่แพ้วิธีสื่อสารหรือช่องทางการจำหน่ายอื่นๆ ในปัจจุบัน
ดังนั้นการพัฒนาธุรกิจ Call Center
จึงมักเปลี่ยนแปลงไปตามกระแสและพฤติกรรมของผู้บริโภคหรือความนิยมของการตลาดเป็นสำคัญ

-   โครงการในอนาคต

  บริษัทฯ มีแผนการที่จะเน้นการสนับสนุนการตลาดขายตรงผ่านทางโทรศัพท์ (Telemarketing)

ในทุกๆ อุตสาหกรรมเทคโนโลยีการสื่อสารสมัยใหม่ เช่น
การให้ข้อมูลแก่ผู้บริโภคผ่านทางอินเทอร์เน็ต หรือที่เรียกว่า การตลาดอิเล็กทรอนิกส์ (e-market)
จึงเป็นอีกบริการหนึ่ง
ที่สามารถนำเสนอเพื่อเป็นการเพิ่มเครื่องมือที่จะสร้างประโยชน์ได้ในอนาคตอันใกล้นี้

-   กลุ่มโครงสร้างพื้นฐาน

กลุ่มโครงสร้างพื้นฐานประกอบด้วย 3 สาขาธุรกิจ คือ ธุรกิจขนส่ง พลังงาน
และการสื่อสารโทรคมนาคม

ฝ่ายระบบขนส่ง

-   ลักษณะผลิตภัณฑ์หรือบริการ

ฝ่ายฯ ดำเนินธุรกิจจัดหา และให้บริการติดตั้งควบคุมโดยทำหน้าที่เป็น System Integrator
Electromechanics ของระบบอาณัติสัญญาณรถไฟ (Railway Signaling)
ระบบเก็บเงินบนทางด่วน

(Toll Collection) ระบบควบคุมสัญญาณการจราจรของทางด่วนและรถไฟใต้ดิน (Toll
Traffic and Expressway Control)

-   การตลาดและภาวะการแข่งขัน

ผลิตภัณฑ์ต่างๆ เหล่านี้ สามารถตอบสนองความต้องการของลูกค้าได้อย่างต่อเนื่อง ทั้งนี้เพราะฝ่ายฯ
มีความเชี่ยวชาญและมีประสบการณ์มามากกว่า 20 ปี
ลูกค้าจึงให้ความเชื่อถือและมั่นใจในคุณภาพและการบริหารโครงการของฝ่ายฯ
เป็นอย่างดีตลอดมาเป็นจุดขายของฝ่ายฯ
ลูกค้ากลุ่มเป้าหมายส่วนใหญ่จะเป็นหน่วยงานราชการและรัฐวิสาหกิจ เช่น
การรถไฟแห่งประเทศไทย การทางพิเศษแห่งประเทศไทย การจำหน่ายและช่องทางการจำหน่าย
โดยการติดต่อลูกค้าโดยตรงไม่ผ่านตัวแทนในการขาย สภาพการแข่งขัน มีคู่แข่งมากขึ้นจากที่ผ่านมา
แต่บริษัทฯ สามารถแข่งขัน โดยอาศัยความเชี่ยวชาญและประสบการณ์ที่มีมากกว่า

-   การจัดหาผลิตภัณฑ์หรือบริการ

ผลิตภัณฑ์ที่ฝ่ายฯ นำมาติดตั้งให้แก่ลูกค้า
ส่วนใหญ่เป็นอุปกรณ์นำเข้ามาจากต่างประเทศแล้วนำมาประกอบรวมเข้าเป็นระบบ (Integrate)
เพื่อจำหน่ายให้กับลูกค้า โดยอุปกรณ์ที่นำเข้ามาจะไม่มีผลกระทบต่อสิ่งแวดล้อม

-   งานที่ยังไม่ได้ส่งมอบ

โครงการติดตั้งระบบอาณัติสัญญาณทางรถไฟสายภาคกลาง
และสายใต้ให้กับการรถไฟแห่งประเทศไทย
และโครงการระบบเก็บเงินบนทางด่วนสายใหม่ให้กับบริษัท ทางด่วนกรุงเทพ จำกัด (มหาชน)
คาดว่าทั้งสองโครงการจะแล้วเสร็จในปี 2549

-   โครงการในอนาคต

ฝ่ายฯ มีความสนใจเข้าร่วมในโครงการระบบอาณัติสัญญาณทางรถไฟรางคู่สายตะวันออก (Double
Tracking Project) ระบบเปลี่ยนรางรถไฟ (Track Rehabilitation Project)
ของการรถไฟแห่งประเทศไทยและโครงการระบบเก็บเงินบนทางด่วนขั้นที่สอง (2^(nd) Stage
Expressway) กับบริษัท ทางด่วนกรุงเทพ จำกัด (มหาชน)

ฝ่ายระบบพลังงาน

-   ลักษณะผลิตภัณฑ์หรือบริการ

ฝ่ายระบบพลังงาน ดำเนินธุรกิจที่เกี่ยวข้องกับระบบพลังงานให้แก่ภาครัฐและภาคเอกชน
งานที่รับผิดชอบ ได้แก่ งานบริการรวมระบบ (System Integration)
ซึ่งครอบคลุมตั้งแต่การออกแบบ การดำเนินการทางด้านวิศวกรรม
และการสรรหาผลิตภัณฑ์ให้เหมาะสมกับความต้องการของลูกค้า งานเตรียมสถานที่ งานบำรุงรักษา
งานจัดจำหน่ายผลิตภัณฑ์ ตลอดจนงานบริการอื่นๆ เช่น งานติดตั้ง ทดสอบ
และให้บริการหลังการขาย เป็นต้น

ลักษณะงานที่ทางฝ่ายฯ ดำเนินการประกอบด้วย งานก่อสร้างสถานีไฟฟ้าย่อย
งานจัดหาพร้อมติดตั้งรีเลย์ อุปกรณ์สื่อสารและอุปกรณ์ควบคุมเพื่อจ่ายไฟให้กับการไฟฟ้าส่วนภูมิภาค
งานจัดหาและติดตั้งอุปกรณ์ป้องกันระบบสายส่งให้กับการไฟฟ้าส่วนภูมิภาค
และการไฟฟ้าฝ่ายผลิตแห่งประเทศไทย การปรับปรุงระบบแรงดันไฟฟ้า
และงานปรับปรุงระบบสายไฟฟ้าแรงสูงให้กับการไฟฟ้านครหลวง
งานก่อสร้างอาคารติดตั้งเครื่องช่วยเดินอากาศให้กับท่าอากาศยานภายในประเทศ
ในส่วนงานบริการ ฝ่ายฯ ได้ติดตั้งระบบไฟฟ้า งานปรับปรุงระบบไฟฟ้า
และงานเปลี่ยนอุปกรณ์ไฟฟ้าให้กับบริษัทเอกชนต่างๆ

-   การตลาดและภาวะการแข่งขัน

เนื่องจากฝ่ายฯ ดำเนินธุรกิจนี้มานาน มีบุคลากรที่ชำนาญและยึดมั่นในนโยบายด้าน การบริการ
คุณภาพสินค้า ที่สามารถสร้างความพึงพอใจ และรักษาความสัมพันธ์อันดีกับลูกค้า และ คู่ค้า ฝ่ายฯ
มีสถานภาพและศักยภาพที่ดีเมื่อเทียบกับคู่แข่ง และสามารถดำเนินธุรกิจได้ด้วยดี
แม้ว่าปัจจุบันการแข่งขันด้านราคาภายในอุตสาหกรรมนี้ค่อนข้างสูง
ลูกค้ามีทั้งหน่วยงานราชการและเอกชน แต่ด้วยชื่อเสียงของบริษัทฯ
ที่ทำธุรกิจมานานประกอบกับธุรกิจในอุตสาหกรรมนี้จำเป็นต้องใช้ผู้ชำนาญการในการดำเนินการ
ดังนั้น บุคลากรของฝ่ายฯ ส่วนใหญ่จึงเป็นวิศวกรที่มีใบอนุญาตประกอบวิชาชีพวิศวกรรมควบคุม
(กว.) และมีประสบการณ์ จึงมีสถานภาพและศักยภาพในการแข่งขันกับคู่แข่งได้

-   การจัดหาผลิตภัณฑ์หรือบริการ

การดำเนินงานของฝ่ายฯ เป็นลักษณะของการรวมระบบ (System Integrator)
โดยทางฝ่ายเป็นผู้ดำเนินการออกแบบ การดำเนินการทางด้านวิศวกรรม
และการสรรหาผลิตภัณฑ์ให้เหมาะสมกับความต้องการของลูกค้า ตามปกติฝ่ายฯ
จะจำหน่ายสินค้าและบริการให้กับลูกค้า โดยวิธีขายตรงในรูปของการเข้าร่วมประมูลราคา
หรือเสนอขายโดยตรงกับลูกค้า
ในบางเวลาจะมีปัญหาเกี่ยวกับความผันผวนของราคาวัตถุดิบที่ใช้ในการผลิตสินค้า ฝ่ายฯ
ก็ได้จัดให้มีนโยบายและมาตรการป้องกันการขาดแคลนวัตถุดิบ
โดยมีการจัดเตรียมวัตถุดิบในปริมาณที่เพียงพอกับความต้องการใช้งานและมีการสำรวจและติดตามสถานการณ์ของตลาดอย่างสม่ำเสมอ

-   งานที่ยังไม่ได้ส่งมอบ

ในปีที่ผ่านมาทางฝ่ายฯมีโครงการที่กำลังดำเนินงานอยู่หลายโครงการด้วยกัน ตัวอย่างเช่น
งานก่อสร้างสถานีไฟฟ้าย่อยของการไฟฟ้าส่วนภูมิภาค
และงานก่อสร้างสะพานเทียบเครื่องบินของบริษัทวิทยุการบินแห่งประเทศไทย
ซึ่งงานดังกล่าวมีความก้าวหน้าเป็นไปตามแผนที่กำหนดไว้ และเป็นที่พอใจของเจ้าของงาน

-   โครงการในอนาคต

ฝ่ายฯ
มีเป้าหมายที่จะสร้างชื่อเสียงให้เป็นที่ยอมรับในงานด้านการก่อสร้างระบบไฟฟ้าสำหรับสถานีไฟฟ้าย่อย
ระบบสายส่งแรงสูง ระบบไฟฟ้าภายในโรงงาน และระบบไฟฟ้าในอาคารทั่วไป
รวมทั้งการดำเนินงานที่เกี่ยวข้องกับพลังงาน เช่น งานก่อสร้างโรงไฟฟ้า งานด้านพลังงานทดแทน
งานบริหารจัดการพลังงาน
และการเป็นตัวแทนจำหน่ายอุปกรณ์ด้านงานระบบไฟฟ้าและพลังงานอย่างครบวงจร
เพื่อครอบคลุมงานด้านพลังงานทั้งหมด

ฝ่ายระบบควบคุม

-   ลักษณะผลิตภัณฑ์หรือบริการ

ฝ่ายฯให้บริการงานทางวิศวกรรมระบบควบคุมอัตโนมัติ ระบบควบคุมระยะไกล (Supervisory
Control and Data Acquisition, SCADA) และระบบโทรมาตร (Telemetry)
ครอบคลุมตั้งแต่ การศึกษา ออกแบบ วางแผนโครงการ จัดซื้อ จัดหา ติดตั้ง ทดสอบ และซ่อมบำรุง
โดยเน้นลูกค้าในกลุ่มงานสาธารณูปโภค เช่น ระบบควบคุมท่อส่งก๊าซธรรมชาติ,
ระบบควบคุมการส่งจ่ายไฟฟ้า ระบบควบคุมโรงไฟฟ้า และระบบโทรมาตรเพื่อการบริหารจัดการน้ำ

-   การตลาดและสภาพการแข่งขัน

โครงการในเทคโนโลยีระบบควบคุมต้องอาศัยประสบการณ์และความชำนาญทางวิศวกรรมและการบริหารโครงการ
ดังนั้นผลงานและประสบการณ์จะเป็นปัจจัยหลักในการตลาดและการประมูลแข่งขัน
โดยมีราคาเป็นปัจจัยรอง ลูกค้าส่วนใหญ่เป็นหน่วยงานราชการ รัฐวิสาหกิจ
และเอกชนที่ประกอบกิจการสาธารณูปโภค เช่น บริษัท กฟผ. จำกัด (มหาชน) บริษัท ปตท. จำกัด
(มหาชน) การไฟฟ้านครหลวง และกรมชลประทาน

เนื่องจากงานของระบบควบคุมในกิจการสาธารณูปโภคจะเป็นโครงการขนาดใหญ่
หรือเป็นงานที่ผนวกไว้ในโครงการก่อสร้างขนาดใหญ่ จึงมีผู้ให้ความสนใจเข้าร่วมประมูลแข่งขันสูง
มีคู่แข่งมากทั้งบริษัทในประเทศและบริษัทข้ามชาติ ดังนั้นตลาดจึงมีสภาพการแข่งขันสูง
แต่เนื่องจากฝ่ายฯ เป็นผู้ให้บริการรายเดียวในประเทศที่มีผลงานในโครงการระบบควบคุมและระบบ
SCADA มานาน
โดยเฉพาะผลงานในโครงการขนาดใหญ่ที่ต้องใช้เทคโนโลยีระบบควบคุมที่ยุ่งยากและซับซ้อนและต้องใช้ประสบการณ์ในการบริหารโครงการ
อีกทั้งฝ่ายฯมีประสบการณ์ในการทำงานร่วมกับบริษัทนานาชาติ ทั้งที่เป็นเจ้าของเทคโนโลยีเอง
และทั้งเป็นบริษัทรับเหมาข้ามชาติรายใหญ่ ฝ่ายฯ จึงยังมีผลงานและประสบการณ์เป็นจุดขายที่สำคัญ

-   การจัดหาผลิตภัณฑ์หรือบริการ

ฝ่ายฯมีพันธมิตรทางธุรกิจที่เป็นเจ้าของเทคโนโลยีระบบควบคุมและระบบ SCADA
ที่ผลิตภัณฑ์หลากหลาย มีเทคโนโลยี ผลงาน และประสบการณ์ดี ดังนั้น ฝ่ายฯ
จึงสามารถจัดซื้อจัดหาผลิตภัณฑ์หรือบริการ มาเสนอได้ตรงกับความต้องการของลูกค้า

-   งานที่ยังไม่ได้ส่งมอบ

โครงการต่างๆ ที่ยังดำเนินการอยู่ ได้แก่
โครงการจัดหาอุปกรณ์และติดตั้งระบบโทรมาตรอุทกวิทยาเพื่อพยากรณ์น้ำและเตือนภัยลุ่มน้ำลำปาว
ของกรมชลประทาน
โครงการจัดหาอุปกรณ์และติดตั้งระบบโทรมาตรอุทกวิทยาเพื่อพยากรณ์น้ำและเตือนภัยลุ่มน้ำบางนรา
ของกรมชลประทาน และโครงการบริหารจัดการน้ำเขื่อนอุบลรัตน์
ของการไฟฟ้าฝ่ายผลิตแห่งประเทศไทย คาดว่าจะแล้วเสร็จปี 2549

-   โครงการในอนาคต

ฝ่ายฯ มีโครงการจะขยายเทคโนโลยีด้านระบบควบคุมโรงงานในธุรกิจปิโตรเคมี
ระบบพยากรณ์และเตือนภัยธรรมชาติ และระบบโทรมาตรทางสภาวะแวดล้อม

แผนกเพาเวอร์อินฟรา

-   ลักษณะผลิตภัณฑ์หรือบริการ

แผนกฯ จัดหาและติดตั้งสายส่งไฟฟ้าแรงสูง (Transmission Line)
ให้กับลูกค้าโดยนำเสนอผลิตภัณฑ์ตามความต้องการของลูกค้า
รวมทั้งนำเข้าอุปกรณ์สำเร็จรูปจากต่างประเทศพร้อมติดตั้ง

-   การตลาดและภาวะการแข่งขัน

ลูกค้าส่วนใหญ่จะเป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น บริษัท กฟผ. จำกัด
(มหาชน) ฯลฯ การจำหน่ายและช่องทางการจำหน่ายจะติดต่อกับลูกค้าโดยตรง
โดยนำเสนอผลิตภัณฑ์ที่มีคุณภาพและราคาเหมาะสม
เนื่องจากเป็นธุรกิจที่ต้องใช้ผู้มีความชำนาญเฉพาะทางเป็นพิเศษในการดำเนินงาน ซึ่งแผนกฯ
มีความพร้อมมากกว่าคู่แข่ง

-   การจัดหาผลิตภัณฑ์หรือบริการ

อุปกรณ์หลักจะนำเข้ามาจากต่างประเทศ ในลักษณะเป็น Complete Set และอุปกรณ์อื่นๆ
จะจ้างผลิตภายในประเทศ เพื่อรวบรวมไปติดตั้งให้แก่ลูกค้า

-   งานที่ยังไม่ได้ส่งมอบ

  โครงการก่อสร้างสายส่ง 115kV จากหลังสวนถึงระนองของการไฟฟ้าฝ่ายผลิตแห่งประเทศไทย

-   โครงการในอนาคต

แผนกฯ จะดำเนินโครงการก่อสร้างสายส่ง 115 KV จากหลังสวนถึงระนอง ของบริษัท กฟผ.
จำกัด (มหาชน) ซึ่งคาดว่าจะแล้วเสร็จในกลางปี 2549
โดยในระยะต่อไปจะขยายกลุ่มลูกค้าในส่วนภูมิภาคและประเทศเพื่อนบ้านด้วย เช่น การไฟฟ้าลาว
(EDL) เป็นต้น

ฝ่ายกิจการโทรทัศน์และวิทยุ

-   ลักษณะผลิตภัณฑ์หรือบริการ

ดำเนินธุรกิจการจัดจำหน่ายและให้บริการอย่างครบวงจรในการให้คำแนะนำปรึกษา ออกแบบ
จัดหาและติดตั้ง
รวมถึงการให้บริการหลังการขายที่ดีที่สุดกับลูกค้าในธุรกิจที่เกี่ยวข้องกับกิจการโทรทัศน์และวิทยุโดยบุคคลากรที่มีประสบการณ์
ฝ่ายฯ เป็นตัวแทนจำหน่ายอุปกรณ์ HARRIS และ NEC ซึ่งได้แก่ อุปกรณ์เครื่องส่งวิทยุโทรทัศน์
อุปกรณ์เครื่องส่งวิทยุกระจายเสียง และอุปกรณ์สำหรับห้องส่งผลิตรายการและห้องควบคุม

-   การตลาดและภาวะการแข่งขัน

นโยบายการเปิดเสรีผู้ประกอบการวิทยุและโทรทัศน์ของรัฐบาลประกอบกับการเปลี่ยนแปลงเทคโนโลยีของระบบการส่งโทรทัศน์จากระบบอนาลอคเป็นระบบดิจิตอล
ส่งผลให้แนวโน้มของธุรกิจด้านนี้มีโอกาสขยายตัวอย่างมาก
ลูกค้าจำเป็นจะต้องจัดซื้อและเปลี่ยนอุปกรณ์ใหม่ๆ
เพิ่มขึ้นตลอดเวลาเพื่อให้ทันต่อการเปลี่ยนแปลงของเทคโนโลยี
ด้วยประสบการณ์และความพร้อมในกิจการด้านนี้ ส่งผลให้สามารถติดตั้งและส่งมอบงานได้ตรงเวลา
ฝ่ายฯ ได้ทำธุรกิจนี้มาอย่างต่อเนื่องนานกว่า 20 ปี ทำให้
มีความสัมพันธ์ที่ดีกับทั้งบริษัทผู้ผลิตอุปกรณ์และบริษัทคู่ค้า มีความได้เปรียบในด้านของราคา
และจากการที่ฝ่ายฯ ได้ทำธุรกิจอย่างต่อเนื่องมานาน
จึงมีบุคลากรที่ชำนาญเฉพาะด้านในการให้บริการลูกค้าอย่างครบวงจร
โดยเฉพาะการบริการหลังการขาย ลูกค้าของฝ่ายฯ ประกอบด้วย สถานีวิทยุกระจายเสียง
สถานีวิทยุโทรทัศน์ ทั้งที่เป็นหน่วยงานของภาครัฐและเอกชน ช่องทางการ
จำหน่ายจะใช้วิธีการขายโดยตรงจากฝ่ายฯ ไปให้กับลูกค้า
สภาพการแข่งขันภายในอุตสาหกรรมจะเป็นการแข่งขันในกลุ่มบริษัทฯ
ที่ดำเนินธุรกิจด้านวิทยุและโทรทัศน์ ซึ่งมีอยู่ไม่มาก คู่แข่งส่วนใหญ่จะเป็นกิจการขนาดเล็ก ฝ่ายฯ
จึงมีความได้เปรียบทาง ด้านความมั่นคงทางการเงิน
ประกอบกับความสัมพันธ์อันดีกับบริษัทผู้ผลิตและบริษัทคู่ค้า จึงทำให้มีความได้เปรียบในด้านราคา

-   การจัดหาผลิตภัณฑ์หรือบริการ

อุปกรณ์ส่วนใหญ่ที่ขาย เช่น เครื่องส่งวิทยุโทรทัศน์
และเครื่องส่งวิทยุกระจายเสียงเป็นอุปกรณ์ที่จะต้องมีการขออนุญาตนำเข้าจากกรมไปรษณีย์โทรเลข
การนำเข้าอุปกรณ์มาจากต่างประเทศจะทำขึ้น หลังจากได้รับการสั่งซื้อจากลูกค้าแล้วเท่านั้น
ซึ่งการที่ฝ่ายฯ มีทีมงานที่มีประสบการณ์และมีความพร้อม ทำให้ฝ่ายฯ
ไม่มีปัญหาในการติดตั้งและส่งมอบสินค้าให้กับลูกค้า อุปกรณ์ที่จำหน่ายเป็นอุปกรณ์ที่มีเทคโนโลยีสูง
อายุการใช้งานมากกว่า 10 ปีขึ้นไป จึงไม่มีปัญหาเรื่องผลกระทบต่อสิ่งแวดล้อม
หรือหลังหมดอายุการใช้งานดังกล่าวก็ไม่มีผลิตภัณฑ์ที่เป็นพิษต่อสิ่งแวดล้อม ฝ่ายฯ
มีแผนที่จะทำการพัฒนาเครื่องส่งวิทยุกระจายเสียงขนาดเล็กพร้อมอุปกรณ์ผลิตรายการวิทยุ
เพื่อรองรับกับความต้องการของสถานีวิทยุชุมชนที่จะเกิดขึ้นทั่วประเทศ
โดยเน้นเรื่องคุณภาพและราคา

-   งานที่ยังไม่ได้ส่งมอบ

โครงการติดตั้งเครื่องส่งโทรทัศน์ สถานีถ่ายทอดวิทยุโทรทัศน์กองทัพบก จังหวัดอุบลราชธานี
สถานีถ่ายทอดวิทยุโทรทัศน์กองทัพบก จังหวัดพะเยา และสถานีถ่ายทอดวิทยุโทรทัศน์กองทัพบก
อำเภอเบตง จังหวัดยะลา โครงการปรับปรุงซ่อมแซมระบบสายอากาศ
ของสถานีถ่ายทอดวิทยุโทรทัศน์กองทัพบก จังหวัดสงขลา โครงการเครื่องส่งวิทยุกระจายเสียง
จำนวน 6 รายการ คาดว่าจะแล้วเสร็จ

ต้นปี2549 และโครงการปรับปรุงสถานีวิทยุกระจายเสียงรัฐสภา ติดตั้งเสาอากาศFM 150 เมตร
คาดว่าจะแล้วเสร็จกลางปี 2549

-   โครงการในอนาคต

ฝ่ายฯมีแผนที่จะทำการพัฒนาเครื่องส่งวิทยุกระจายเสียงขนาดเล็กพร้อมอุปกรณ์ผลิตรายการ วิทยุ
เพื่อรองรับกับความต้องการของสถานีวิทยุชุมชนที่จะเกิดขึ้นทั่วประเทศ โดยเน้นเรื่องคุณภาพ
และราคา

บริษัท ไทยไฟเบอร์ ออฟติคส์ จำกัด (TFOC)

-   ลักษณะผลิตภัณฑ์หรือบริการ

บริษัท ไทยไฟเบอร์ออพติคส์ จำกัด (TFOC) เป็นบริษัทร่วม ของบริษัท ล็อกซเล่ย์ จำกัด (มหาชน)
ดำเนินธุรกิจในการผลิตและจำหน่ายสายเคเบิลใยแก้วนำแสงทั้งภายในและต่างประเทศ

-   การตลาดและภาวะการแข่งขัน

กลยุทธ์การแข่งขันของบริษัทฯ จะเน้นกลยุทธ์ด้านคุณภาพของสินค้าและการบริการที่ดี โดยบริษัทฯ
ได้รับใบรับรองระบบคุณภาพ ISO 9000 ส่วนในด้านสิ่งแวดล้อมบริษัทฯ ได้รับ ISO 14000
เพราะผลิตภัณฑ์ที่ผลิตและจำหน่ายนั้นไม่มีผลกระทบต่อสิ่งแวดล้อม

ลูกค้าส่วนใหญ่เป็นหน่วยงานราชการและธุรกิจสื่อสารขนาดใหญ่
การจำหน่ายและช่องทางการจำหน่ายทั้งขายตรงและผ่านตัวแทน ปัจจุบันธุรกิจนี้มีการแข่งขันสูงมาก
ภายในประเทศมีผู้ผลิตที่มีขนาดของธุรกิจใกล้เคียงกัน โดยบริษัทฯ
มีส่วนแบ่งการตลาดสูงกว่าผู้ผลิตรายอื่นเล็กน้อย

-   การจัดหาผลิตภัณฑ์หรือบริการ

การเปลี่ยนแปลงทางเทคโนโลยีจะมีผลต่อผลิตภัณฑ์มากต้องมีการติดตามให้ทันอยู่เสมอ ในปีนี้บริษัทฯ
มีการพัฒนาผลิตภัณฑ์ใหม่คือเคเบิลใยแก้วนำแสงชนิดมัลติโหมด สำหรับโครงข่ายเน็ตเวิร์คขององค์กร

-   งานที่ยังไม่ได้ส่งมอบ

บริษัทฯ มีโครงการของบริษัท ทีโอที จำกัด (มหาชน)
โครงการของการไฟฟ้านครหลวงและโครงการค้างส่งอื่นๆ คาดว่าจะแล้วเสร็จในปี 2549

-   โครงการในอนาคต

บริษัทฯ มีเป้าหมายจะเพิ่มจำนวนลูกค้าจากฐานการค้าภายในประเทศ และจะขยายตลาดใน
อินโดจีน เช่น เวียดนาม และลาวอีกด้วย

-   กลุ่มโทรคมนาคม

ฝ่ายธุรกิจโทรคมนาคม (Business Communication Department) (BCD)

-   ลักษณะผลิตภัณฑ์หรือบริการ

เป็นผู้จัดจำหน่ายและให้บริการแบบครบวงจร ในการออกแบบ จัดหา ติดตั้ง
และทดสอบอุปกรณ์ระบบสื่อสารในองค์กรทั้งภาครัฐ และเอกชน ทั้งระบบ voice และ Data
Networks , ระบบ Contact Center ตลอดจนงานสื่อสารในองค์การต่าง ๆ
ในรูปแบบของการนำเสนอและให้บริการดูแลรักษาระบบเป็น Total
Solutionโดยเป็นผู้แทนจำหน่ายและให้บริการผลิตภัณฑ์หลักชั้นนำคือ NORTEL และ AVAYA

-   การตลาดและภาวะการแข่งขัน

ในสภาวะการแข่งขันในปัจจุบัน
มีผู้แทนขายและให้บริการในลักษณะนี้หลายรายทำให้เกิดการแข่งขันในตลาดสูงทั้งทางด้านราคา
และทางด้านการให้บริการเพื่อสร้างความพอใจสูงสุดให้กับลูกค้า
ตลอดจนมีบริษัทต่างชาติเข้ามาลงทุนทำธุรกิจลักษณะนี้ในประเทศไทยเพิ่มมากขึ้น
และเนื่องจากทางฝ่ายฯ ได้เป็นผู้แทนจำหน่ายผลิตภัณฑ์ของ AVAYA เพิ่มขึ้นในปีที่ผ่านมา
ทำให้มีการขยายตลาดเพิ่มขึ้นในกลุ่มลูกค้าที่เป็น Multi Channel Contract Center
และได้มุ่งเน้นในการให้บริการในลักษณะนำเสนอเป็น Total Solution พร้อม Professional
Service เพื่อตอบสนองความต้องการทางธุรกิจของลูกค้า

-   การจัดหาผลิตภัณฑ์หรือบริการ

  ผลิตภัณฑ์ส่วนใหญ่จะมีการนำเข้าจากต่างประเทศ ภายใต้สัญญาการเป็นตัวแทนจำหน่าย มี

เฉพาะบางส่วนเท่านั้นที่นำเข้ามาโดยการสั่งซื้อเป็นครั้งคราว

-   งานที่ยังไม่ได้ส่งมอบ

  -ไม่มี-

-   โครงการในอนาคต

ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการและรัฐวิสาหกิจที่สำคัญๆ
หลายโครงการในลักษณะของ Multi Channel Contact Center Solution และ VoIP
Solution อาทิเช่น บริษัท ทีทีแอนด์ที (จำกัด) มหาชน , บริษัท ปูนซิเมนต์นครหลวง จำกัด,
บริษัท กสท โทรคมนาคม จำกัด (มหาชน) , บริษัท การบินไทยจำกัด (มหาชน)

ฝ่ายระบบสื่อสัญญาณ (Transmission System Department)

-   ลักษณะผลิตภัณฑ์หรือบริการ

ฝ่ายฯ เป็นผู้จัดจำหน่ายและให้บริการออกแบบ จัดหา ติดตั้ง
และทดสอบอุปกรณ์ระบบสื่อสารโทรคมนาคมขนาดใหญ่แบบครบวงจร
ทั้งระบบสื่อสารผ่านใยแก้วนำแสง ระบบสื่อสารผ่านไมโครเวฟ และระบบสื่อสารผ่านดาวเทียม
รวมทั้งให้บริการออกแบบและติดตั้งระบบ Base Station ต่างๆ

-   การตลาดและภาวะการแข่งขัน

  ฝ่ายฯ ให้ความสำคัญด้านงานบริการ เพื่อให้ลูกค้าเกิดความพึงพอใจสูงสุดเป็นการสร้างความ

มั่นใจให้แก่ลูกค้าว่าจะได้รับอุปกรณ์และการบริการที่เหมาะสมที่สุดจนเป็นที่พอใจของลูกค้า
ลูกค้ากลุ่มเป้าหมายมีทั้งหน่วยงานราชการและเอกชน
การจำหน่ายและช่องทางการจำหน่ายโดยวิธีการขายตรงให้ลูกค้า ปัจจัยสำคัญที่มีผลกระทบต่อธุรกิจ
คือ การแข่งขันสูง ทั้งด้านราคา และการหา Supplier
ที่สามารถจัดหาอุปกรณ์ที่เหมาะสมกับความต้องการของลูกค้า
และเทคโนโลยีที่มีการเปลี่ยนแปลงอย่างรวดเร็ว

-   การจัดหาผลิตภัณฑ์หรือบริการ

ผลิตภัณฑ์จะมีทั้งนำเข้าจากต่างประเทศ
และผลิตภัณฑ์ในประเทศที่มีคุณภาพดีได้มาตรฐานขึ้นอยู่กับประเภทของงานและความต้องการของลูกค้า

-   งานที่ยังไม่ได้ส่งมอบ

งานโครงการสำคัญ ๆ ที่ยังไม่ได้ส่งมอบ เช่น โครงการติดตั้งอุปกรณ์ระบบเชื่อมโยง
อุปกรณ์สื่อสัญญาณความเร็วสูงผ่านใยแก้วนำแสง (DWDM) เส้นทางภาคใต้,
โครงการติดตั้งอุปกรณ์ระบบเชื่อมโยงอุปกรณ์สื่อสัญญาณความเร็วสูงผ่านใยแก้วนำแสง (DWDM)
เส้นทางภาคเหนือ ซึ่งเป็นงานโครงการของบริษัท กสท จำกัด (มหาชน)
และโครงการอุปกรณ์สื่อสารผ่านไมโครเวฟพร้อมกับอุปกรณ์สื่อสัญญาณ SDH จำนวน 30 ชุด
ซึ่งเป็นงานโครงการของบริษัท ทีโอที จำกัด (มหาชน) ทั้งหมดเป็นโครงการที่ต้องส่งมอบในปี
2549

-   โครงการในอนาคต

ฝ่ายฯ ได้มุ่งที่จะหาพันธมิตรใหม่ ๆ ในการจัดหาเกี่ยวกับระบบอุปกรณ์สื่อสารด้านโทรคมนาคมต่างๆ
ให้เหมาะสมกับความต้องการของลูกค้า โดยฝ่ายฯ มีโครงการที่จะเข้าร่วมประมูลงานต่างๆ
ของหน่วยงานราชการและรัฐวิสาหกิจที่สำคัญๆ ในเขตกรุงเทพมหานครและปริมณฑล

ฝ่ายระบบเครือข่ายสื่อสาร (Communication Network Department)

-   ลักษณะผลิตภัณฑ์หรือบริการ

ฝ่ายฯ ให้บริการ บริหารโครงการ (Project Management) และบริการทางวิศวกรรมสื่อสาร

วิทยุ (RF engineering) ตั้งแต่สำรวจ ออกแบบ จัดหา ปรับปรุงสถานที่ ติดตั้งอุปกรณ์ ทดสอบ
และปรับแต่งสัญญาณในโครงข่ายโทรศัพท์เคลื่อนที่ระบบ CDMA

-   การตลาดและภาวะการแข่งขัน และการจัดหาผลิตภัณฑ์และบริการ

เนื่องจากเป็นตลาดเฉพาะกลุ่ม มีผู้ให้บริการเครือข่าย CDMA เพียงรายเดียว ภาวะการจัดจ้าง

ต้องอาศัยผู้รับจ้างที่มีทักษะพิเศษซึ่งยังมีไม่มากนักการแข่งขันจึงยังไม่รุนแรงคงเป็นการจ้างงานต่อเนื่องกับผู้ที่รับงานเดิมที่มีอยู่แล้ว
การให้บริการก็ต้องอาศัยบุคลากรเฉพาะทาง นอกจากนี้ฝ่ายฯ ยังได้มุ่งเน้นไปทาง Engineering
Service ชั้นสูง อาทิเช่น ได้เข้าร่วมรับติดตั้งสถานีดาวเทียมภาคพื้นดินในโครงการ IP Star
ในเขตภูมิภาคเอเชีย

-   งานที่ยังไม่ได้ส่งมอบ

เนื่องจากเป็นงานโครงการที่สิ้นสุดแล้ว อยู่ในระหว่างส่งงานงวดสุดท้าย จึงไม่มีงานส่งมอบ

ที่คั่งค้าง

-   โครงการในอนาคต

มีเป้าหมายขยายบริการไปยังผู้ให้บริการเครือข่ายรายอื่น ๆ เพิ่มเติม เช่น บริษัท กสท
โทรคมนาคม จำกัด (มหาชน) (CAT) โครงการ CDMA ภูมิภาค และ บริษัท ทีโอที จำกัด
(มหาชน) (TOT) โครงการ WCDMA 470 MHz.

บริษัท ล็อกซเล่ย์ ไวร์เลส จำกัด

-   ลักษณะผลิตภัณฑ์หรือบริการ

บริษัท ล็อกซเล่ย์ ไวร์เลส จำกัด เป็นบริษัทย่อยของ บริษัท ล็อกซเล่ย์ จำกัด (มหาชน)
ดำเนินธุรกิจ โดยแบ่งออกเป็น 3 ธุรกิจหลัก คือ

  1. ให้บริการ Engineering Services ระบบ Telecom Network, Cellular Network
  นอกจากนี้

ยังให้บริการออกแบบและรับเหมาติดตั้งระบบและเครือข่าย Cellular Network (Outdoor and
in-building Coverage) แบบ Turnkey การให้บริการปรับปรุงประสิทธิภาพเครือข่าย
Cellular Optimization และเสนอ Hole Fill Solution, Repeater and Split
Antenna Solution ทั้งระบบ CDMA และ GSM

2. จำหน่ายอุปกรณ์สื่อสารโทรคมนาคม และ IP Solution โดยบริษัทฯ เป็นตัวแทนจำหน่าย
Enterprise products ของ Ericsson, IP Communication product ของ Cisco,
Free Space Optical product ของ Lightpoint ตลอดจนอุปกรณ์สื่อสารอื่นๆ เช่น
Wireless LAN, IP PBX, Cellular Network Repeater, ระบบ CCTV

3. การให้บริการบำรุงรักษาด้วยวิศวกรที่มีประสบการณ์และเชี่ยวชาญ Telecom Enterprise
products, Cellular Network

สำหรับในปี 2548 บริษัทฯ ยังได้รับการแต่งตั้งให้เป็นตัวแทนจำหน่ายผลิตภัณฑ์ Enterprise
Products (Data Communication & Networking) อย่างเป็นทางการจากบริษัท หัวเว่ย
เทคโนโลยี่ (ประเทศไทย) จำกัด สำหรับตลาด Enterprise ในประเทศไทยเพิ่มอีกด้วย

-   การตลาดและภาวะการแข่งขัน

บริษัทฯมีนโยบายดำเนินธุรกิจ โดยการเสนอสินค้าให้เป็นไปตามความประสงค์ของลูกค้าอย่าง
ครบถ้วนเหมาะสม มีการให้บริการทั้งก่อนและหลังการขายตลอด 24 ชั่วโมง
ลูกค้าส่วนใหญ่ของบริษัทฯ จะเป็นหน่วยงานราชการและเอกชน โดยบริษัทฯ ได้รับเลือกจากบริษัท
กสท โทรคมนาคม จำกัด (มหาชน) ให้เป็นผู้ดำเนินงานโครงการสำคัญ 2 โครงการ คือ
โครงการจัดสร้างขยายความจุระบบเคเบิ้ลใต้น้ำใยแก้วระหว่างศรีราชา-เพชรบุรี-ชุมพร-เกาะสมุย-สงขลา
และจัดสร้างอุปกรณ์ขยายระบบเชื่อมโยงระหว่างบางรัก-สถานีฯ ชลี2-สงขลา จำนวน 1 ระบบ
และโครงการปรับปรุงและขยายระบบเชื่อมโยงระหว่างเชียงใหม่-นครสวรรค์
และระหว่างนนทบุรี-พิษณุโลก-นครราชสีมา เป็นต้น บริษัทฯ
มีช่องทางการจำหน่ายหลากหลายรูปแบบทั้งการขายผ่านตัวแทน
และขายตรงโดยพนักงานขายของบริษัทฯ
นอกจากนี้ยังมีการขายผ่านผู้รับเหมาก่อสร้างของงานโครงการต่างๆ เป็นต้น
ด้านการแข่งขันของธุรกิจนี้แม้จะมีการแข่งขันค่อนข้างสูงแต่ด้วยผลงานที่ได้รับความไว้วางใจจากลูกค้ามายาวนานรวม
ถึงการพัฒนาด้านคุณภาพและบริการอย่างต่อเนื่องและทันสมัย
จึงไม่เป็นปัญหาต่อการแข่งขันของบริษัทฯ มากนัก บริษัทฯ
ยังสร้างความสัมพันธ์ที่ดีกับกลุ่มลูกค้าอย่างจริงใจทำให้ลูกค้าเชื่อถือและแนะนำลูกค้าต่อกัน บริษัทฯ
จึงสามารถขยายฐานลูกค้าได้อย่างต่อเนื่อง

-   การจัดหาผลิตภัณฑ์หรือบริการ

ในด้านการจัดหาผลิตภัณฑ์และบริการ บริษัทฯ มีการคัดสรรคู่ค้า ผู้ผลิต และตัวแทนจำหน่าย
ที่มีประสบการณ์และมีความชำนาญ เข้าร่วมงานในแต่ละโครงการ
เพื่อขยายฐานการตลาดตลอดจนเลือกสรรผลิตภัณฑ์ที่ดีมีความนำสมัย
สามารถสนองความต้องการของลูกค้าได้ ผลิตภัณฑ์ที่บริษัทฯ จำหน่ายไปไม่มีผลกระทบต่อสิ่งแวดล้อม
บริษัทฯ
จะดำเนินการสั่งซื้อผลิตภัณฑ์เมื่อได้รับใบสั่งซื้อจากทางลูกค้าเพื่อป้องกันมิให้มีสินค้าคงคลังมากเกินความจำเป็น
อย่างไรก็ตามบริษัทฯ มีการป้องกัน ความเสี่ยงด้านราคา โดยการกำหนดราคาที่แน่นอนกับผู้ผลิต
หรือเจ้าของผลิตภัณฑ์ไว้ก่อนแล้ว

เนื่องจากความเติบโตทางเทคโนโลยีในยุคโลกาภิวัตน์ยังมีสูง ดังนั้น บริษัทฯ
จึงมีหน่วยงานวิจัยและพัฒนา เพื่อทำหน้าที่ศึกษาปรับปรุงผลิตภัณฑ์มารองรับการขยายธุรกิจอยู่เสมอๆ
โดยมีงบ ประมาณที่ใช้สำหรับการวิจัยอย่างเพียงพอ

-   งานที่ยังไม่ได้ส่งมอบ

งานโครงการสำคัญๆ ที่ยังไม่ได้ส่งมอบ เช่น
โครงการจัดสร้างขยายความจุระบบเคเบิ้ลใต้น้ำใยแก้วระหว่างศรีราชา-เพชรบุรี-ชุมพร-เกาะสมุย-สงขลา
และจัดสร้างอุปกรณ์ขยายระบบเชื่อมโยงระหว่างบางรัก-สถานีฯ ชลี2-สงขลา จำนวน 1 ระบบ
และโครงการปรับปรุงและขยายระบบเชื่อมโยงระหว่างเชียงใหม่-นครสวรรค์
และระหว่างนนทบุรี-พิษณุโลก-นครราชสีมา เป็นต้น คาดว่าจะส่งมอบงานได้ในปี 2549

-   โครงการในอนาคต

บริษัทฯ ยังคงเน้นการทำธุรกิจที่มีผลตอบแทนดี เป็นโครงการที่สามารถขยายธุรกิจและสร้าง
รายได้ให้อย่างต่อเนื่องเป็นประโยชน์ต่อสาธารณชนและประเทศชาติ มีการดูแลให้บริการ การบำรุง
รักษาสินค้าที่จำหน่ายไปให้แก่ลูกค้าอย่างรวดเร็วและมีประสิทธิภาพตลอดไป

-   กลุ่มธุรกิจสิ่งแวดล้อม

-   ลักษณะผลิตภัณฑ์หรือบริการ

กลุ่มฯดำเนินธุรกิจที่เกี่ยวข้องกับสิ่งแวดล้อม เป็นการรักษาสมดุลของสิ่งแวดล้อม
จัดการปรับสภาพสิ่งที่เสียให้คืนสภาพดีสามารถนำกลับมาใช้ประโยชน์ได้อีก
โดยเฉพาะอย่างยิ่งเกี่ยวกับธุรกิจน้ำประปา ธุรกิจการจัดการน้ำเสีย
ธุรกิจการจัดการของเสียอันตราย โดยให้คำปรึกษาด้านเทคนิคการบริหาร
และให้บริการออกแบบก่อสร้าง จำหน่ายผลิตภัณฑ์ ติดตั้งและบำรุงรักษาระบบ
อันจะเป็นประโยชน์ต่อสังคม

-   การตลาดและภาวะการแข่งขัน

การแข่งขันทางธุรกิจค่อนข้างสูง กลุ่มฯ จึงสร้างความสัมพันธ์กับกลุ่มลูกค้าสำคัญๆ
เพื่อสร้างฐานลูกค้าให้มั่นคง ในปีที่ผ่านมากลุ่มฯ
ได้รับจ้างออกแบบและติดตั้งระบบผลิตน้ำประปาจากน้ำทะเล ที่เกาะล้าน จังหวัดชลบุรี
และเป็นผู้เดินระบบผลิตน้ำประปาจากน้ำทะเล อำเภอเกาะสมุย จังหวัด สุราษฎร์ธานี
นอกจากนี้ยังมีการเข้าร่วมการวางโครงการขนาดเล็กและขนาดกลางเพื่อขยายฐานการตลาดโดยบุคลากรที่มีความชำนาญและมีเทคโนโลยีที่ทันสมัย

การจำหน่ายและช่องทางการจำหน่าย ส่วนใหญ่ กลุ่มฯ จะใช้วิธีการขายตรงให้แก่ ลูกค้าเป้าหมาย
คือ หน่วยงานภาครัฐและภาคเอกชน

ปัจจัยสำคัญที่มีผลกระทบต่อการประกอบธุรกิจ ได้แก่ ประสบการณ์การทำงานในงานสาขานี้มาก่อน
การยอมรับในเทคโนโลยี ราคาของผลิตภัณฑ์ตลอดจนการบริการที่รวดเร็วและต่อเนื่อง

-   การจัดหาผลิตภัณฑ์หรือบริการ

นอกจากนี้กลุ่มฯ เลือกสรรคู่ค้า ผู้ผลิต และตัวแทนจำหน่ายที่มีประสบการณ์และมีความชำนาญ งานสูง
โดยมีการวิเคราะห์และเปรียบเทียบศักยภาพของผู้ผลิตที่สามารถผลิตสินค้าได้เหมาะสมกับตลาดและตรงตามความต้องการของลูกค้า

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ ให้ความสำคัญกับโครงการด้านสิ่งแวดล้อมต่างๆ เช่น การผลิตน้ำประปาด้วยเยื่อเมมเบรน
การผลิตน้ำประปาจากน้ำทะเล การทำระบบน้ำหมุนเวียน (Water Reuse)
การผลิตก๊าซชีวภาพจากน้ำเสีย การแปรพลังงานจากขยะและชีวมวล
การรับจ้างเดินระบบผลิตน้ำประปา การบำบัดน้ำเสีย สำหรับชุมชนและอุตสาหกรรม

-   กลุ่มคอนซูเมอร์อิเล็กทรอนิกส์

-   ลักษณะผลิตภัณฑ์หรือบริการ

กลุ่มคอนซูเมอร์อิเล็กทรอนิกส์ ประกอบด้วย ฝ่ายโทรศัพท์มือถือ
ซึ่งเป็นผู้นำเข้าและเป็นตัวแทนจำหน่ายเครื่องโทรศัพท์เคลื่อนที่ทุกระบบและทุกยี่ห้อ
รวมทั้งได้รับแต่งตั้งให้เป็น Authorized Distributor
และเป็นผู้ดำเนินการศูนย์บริการซ่อมบำรุงหลังการขายของเครื่องโทรศัพท์เคลื่อนที่ Sony
Ericsson (GSP) นอกจากนี้ได้เป็นผู้นำเข้าและจำหน่ายเครื่องโทรศัพท์เคลื่อนที่ Zeason
ซึ่งเป็นเฮ้าส์ แบรนด์ของบริษัทฯ

-   การตลาดและภาวะการแข่งขัน

กลุ่มฯ สามารถครองส่วนแบ่งตลาดได้ 5% และติดอยู่ 1 ใน 10 ของผู้จัดจำหน่ายโทรศัพท์
เคลื่อนที่ในประเทศไทย โดยคิดจากยอดการจำหน่ายโทรศัพท์เคลื่อนที่ทั้งหมด ทั้งนี้ทางกลุ่มฯได้
ผสมผสานการจัดจำหน่ายเครื่องลูกข่ายโทรศัพท์มือถือให้มีหลากหลายครอบคลุมทุกกลุ่มเป้าหมายเน้นตั้งแต่เครื่องสำหรับใช้งานขั้นพื้นฐานจนถึงเครื่องที่ใช้เทคโนโลยีขั้นสูงเช่น
Smart Phone สินค้าแบรนด์หลักได้แก่โทรศัพท์เคลื่อนที่ Sony Ericsson , Zeason และ BenQ
และในปีที่ผ่านมาได้มีการนำแบรนด์ LG
เข้ามาเพิ่มโดยรูปแบบการจัดจำหน่ายมีทั้งขายปลีกและขายส่งผ่านทาง Sony Ericsson Shop ,
L-Mobile Shop, เคาน์เตอร์ในพาวเวอร์บาย พาวเวอร์มอลล์ และตัวแทนจำหน่ายทั่วประเทศ
รวมทั้งเป็นตัวแทนบริการหลังการขายทุกแบรนด์ที่บริษัทฯ จัดจำหน่ายด้วย

นอกจากนี้กลุ่มฯ มุ่งวิจัยและพัฒนาโปรแกรมและสาระต่างๆ
ที่ใช้งานบนโทรศัพท์มือถือเพื่อรองรับธุรกิจบริการต่างๆ ที่มีแนวโน้มเพิ่มขึ้น
ซึ่งจะช่วยให้สามารถเสริมสร้างความสามารถทางการแข่งขันในธุรกิจนี้ได้แข็งแกร่งขึ้น

ลักษณะลูกค้ากลุ่มเป้าหมายแบ่งออกได้เป็นตัวแทนจำหน่ายคือร้านค้าโทรศัพท์มือถือที่กระจาย
อยู่ทั่วประเทศ ผู้บริโภค บริษัทเอกชน และหน่วยงานราชการ
ที่มีความต้องการใช้โทรศัพท์มือถือและบริการเสริมพิเศษ

ในส่วนของงานศูนย์บริการ กลุ่มฯ มุ่งเน้นที่จะปรับปรุงมาตรฐานการให้บริการของศูนย์บริการ
ซึ่งมีอยู่ 5 ศูนย์ ในกรุงเทพฯ และอีก 1 ศูนย์ที่จังหวัดเชียงใหม่ให้มีประสิทธิภาพครบวงจร

-   การจัดหาผลิตภัณฑ์หรือบริการ

กลุ่มฯ มีการจัดหาผลิตภัณฑ์เพื่อจำหน่ายโดยการสั่งซื้อทั้งจากผู้จัดจำหน่ายภายในประเทศ
และมีการสั่งซื้อโดยตรงจากโรงงานผู้ผลิตเพื่อขายภายใต้ตราสินค้าของบริษัท
ปัจจุบันเทคโนโลยีด้านโทรศัพท์มือถืออยู่ในช่วงรอยต่อของเทคโนโลยีที่เน้นเรื่องความรวดเร็วของการรับส่งข้อมูล
คุณสมบัติการใช้งานที่รองรับความบันเทิงด้านต่างๆ มากขึ้น เช่น ดูหนังฟังเพลง เกมส์ ฯลฯ
สำหรับผลิตภัณฑ์ของกลุ่มฯ ที่มีผลกระทบต่อสิ่งแวดล้อม เช่น แบตเตอรี่ ทางฝ่ายฯ มีการจัดจ้าง
บริษัทภายนอกที่รับดำเนินการด้านการกำจัดขยะพิษมาดำเนินการแทน

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ มีการวางแผนในการจัดจำหน่ายโทรศัพท์มือถือแบบสมาร์ทโฟน
ที่สามารถใช้งานได้หลากหลายและเข้าถึงการใช้ในชีวิตประจำวันมากยิ่งขึ้น ซึ่งรวมถึงการพัฒนา
Content และ Application ให้หลากหลายและเหมาะสมกับผู้ใช้งาน
ตลอดจนเครื่องลูกข่ายที่รองรับโครงข่าย 3 G และยังมุ่งเน้นการสร้างความแตกต่าง เช่น
เน้นไปที่โทรศัพท์สำหรับเด็ก หรือโทรศัพท์ที่เน้นคุณสมบัติเกมส์
ซึ่งจะทำให้ผู้ใช้สามารถใช้งานได้หลากหลายไม่จำเจ

-   กลุ่มมีเดียและการศึกษา

ฝ่ายเลิร์นนิ่ง มีเดีย

-   ลักษณะผลิตภัณฑ์หรือบริการ

ฝ่ายฯ ให้บริการด้านการฝึกอบรมความรู้ทางด้านอินฟอร์เมชั่นเทคโนโลยีและการสื่อสาร (ICT)
โดยมีหลักสูตรทั้งทางด้าน Office Application การใช้อินเทอร์เน็ตและหลักสูตรอื่นๆ
ที่เกี่ยวข้องกับ ICT ให้กับผู้ที่สนใจทั่วไป และหน่วยงานของรัฐ รวมทั้งรับจัดงานสัมมนา/ฝึกอบรม
(Organizer) ให้กับหน่วยงานภายนอก

-   การตลาดและภาวะการแข่งขัน

เนื่องจากตลาดด้านการฝึกอบรมมีการแข่งขันสูง ฝ่ายฯ จึงเน้นการแข่งขันทางด้านคุณภาพเป็นหลัก
และสร้างวิธีการสอนการถ่ายทอดความรู้ให้แก่ลูกค้าที่แตกต่างจากศูนย์ IT อื่นๆ ได้แก่ วิธี
การสอนที่ค่อยเป็นค่อยไปและชัดเจน
และมีคู่มือที่มีรายละเอียดพอที่ผู้เรียนจะสามารถนำไปใช้เรียนรู้ด้วยตนเองได้
โดยทีมงานที่มีประสบการณ์ทางด้านการฝึกอบรม ICT โดยตรง กลุ่มลูกค้าเป้าหมาย ได้แก่
ลูกค้าที่มีลักษณะเฉพาะกลุ่ม เช่น กลุ่มผู้สูงวัย (OPPY = Old People Playing Young)
กลุ่มผู้ปกครอง (PIE = Parent Internet Education) และกลุ่มเด็ก (PLAY Camp) เป็นต้น

-   การจัดหาผลิตภัณฑ์หรือบริการ

เนื่องด้วยการบริการด้านการฝึกอบรมนี้ใช้ทรัพยากรภายในเป็นส่วนใหญ่
จึงไม่มีผลกระทบด้านความขาดแคลนบุคลากร
หากแต่ต้องลงทุนด้านการให้ความรู้เพิ่มเติมแก่ผู้สอนตลอดเวลา
เพื่อนำมาจัดเตรียมเป็นหลักสูตรและให้การอบรมแก่ลูกค้า

-   งานที่ยังไม่ได้ส่งมอบ

โครงการ “พัฒนาข้าราชการพลเรือนสามัญระดับสูงด้านเทคโนโลยีสารสนเทศและการสื่อสาร”
(ระดับ 9-11) จำนวน 700 คน โดยกระทรวงเทคโนโลยีสารสนเทศและการสื่อสาร
กำหนดเวลาที่คาดว่าจะส่งมอบงานได้ประมาณปี 2549

-   โครงการในอนาคต

ฝ่ายฯ ยังคงมุ่งเน้นด้านการฝึกอบรมความรู้และการใช้งานด้าน ICT และเป็นผู้ดำเนินการ
(Organizer) ให้หน่วยงานราชการและองค์กรเอกชน

ฝ่ายบริการการศึกษา

-   ลักษณะผลิตภัณฑ์หรือบริการ

ฝ่ายฯ ตระหนักถึงการพัฒนาความรู้ให้แก่สังคม ยึดหลักสังคมฐานความรู้ (Knowledge-based
Society)โดยนำเอาฐานความรู้ทั้งในและนอกประเทศมาพัฒนาการเรียนการสอน
จัดการศึกษาทางด้านบริหารธุรกิจและเทคโนโลยี ด้วยวิธีการฝึกอบรม สัมมนา
อภิปรายเพื่อให้ความรู้กับบุคลากรในองค์กรต่างๆ และผู้ประกอบการทุกสาขาอาชีพ
จัดการศึกษาผ่านทั้งการเรียนการสอนในชั้นเรียนและการศึกษาเสมือนจริง (Virtual
Education) โดยผสมผสาน e-Learning, self – study, Edutainment เข้าด้วยกัน

-   การตลาดและภาวะการแข่งขัน

เนื่องจากการอบรมมีการแข่งขันสูง ฝ่ายฯ จึงเน้นตลาดที่แตกต่างจากคู่แข่งขันโดยได้ร่วมมือกับ
Peperdine University ซึ่งเป็นมหาวิทยาลัย TOP EMBA อันดับ 11 ของโลก
ทำการอบรมในหลักสูตรด้านการบริหารจัดการให้แก่ผู้บริหารระดับสูงในธุรกิจ
และอบรมหลักสูตรต่างๆ โดยมุ่งเน้นตลาดที่ยังไม่มีคู่แข่งมากนัก

-   การจัดหาผลิตภัณฑ์หรือบริการ

ฝ่ายฯ มีบุคคลากรที่มีความพร้อมทั้งคุณวุฒิและประสบการณ์ที่ได้รับความเชื่อถือ
สามารถให้บริการลูกค้าได้อย่างมีประสิทธิภาพ นอกจากนี้ ยังมีอุปกรณ์และเทคโนโลยีใหม่ ๆ
ที่ทันสมัยซึ่งสามารถหาได้จากฝ่ายต่าง ๆ ในบริษัท และบริษัทในกลุ่ม
ตลอดจนผู้สนใจร่วมทุนที่มีศักยภาพสูง สามารถให้บริการแก่ลูกค้าได้ตามเป้าหมายที่กำหนดไว้

-   งานที่ยังไม่ได้ส่งมอบ

การฝึกอบรมสลากออนไลน์จะเสร็จสิ้นปี 2549

-   โครงการในอนาคต

จัดการศึกษาผ่านสื่อต่างๆ เช่น วิทยุ โทรทัศน์ โดยมุ่งเน้นให้เป็น Edutainment

บริษัท โอเรียลทัล โพสท์ จำกัด

-   ลักษณะผลิตภัณฑ์หรือบริการ

ประกอบธุรกิจด้านการตัดต่อภาพภายหลังการผลิต (Post Production)
โดยให้บริการเครื่องมือการตัดต่อ และทำเทคนิคพิเศษ (Special Effect) ต่างๆ อาทิเช่น
การให้บริการแปลงสัญญาณฟิล์มเป็น วีดีทัศน์ (Telecine) โดยมีการแก้สี การตัดแต่งภาพ
หรือใช้ภาพคอมพิวเตอร์แอนนิเมชั่น 3 มิติ เพื่อประกอบกับ ภาพยนตร์ฟิล์มและภาพยนตร์โฆษณา
เพื่อให้ได้ภาพที่สมบูรณ์มากขึ้นตามความต้องการของลูกค้า และถูกต้องตามเค้าโครงเรื่อง (Story
Board) นอกจากนี้ยังให้บริการแปลงสัญญาณวีดีทัศน์ เป็นฟิล์ม (Kinetransfer)
เพื่อฉายในโรงภาพยนตร์อีกด้วย

-   การตลาดและภาวะการแข่งขัน

ตลาดฯ มีการแข่งขันเพิ่มขึ้นทั้งในด้านราคาและการให้บริการ
เนื่องจากแนวโน้มภาวะอุตสาหกรรมของธุรกิจ Post Production มีการเติบโตขึ้นอย่างต่อเนื่อง
ปัจจุบันบริษัทฯ เป็นผู้ให้ บริการรายใหญ่ที่สุดในประเทศ
โดยมีลูกค้าทั้งภายในและต่างประเทศลูกค้ากลุ่มเป้าหมาย คือ Production House, Agency
บริษัทผลิตภาพยนตร์ฟิล์มสารคดี มิวสิควีดีโอ โดยบริษัทฯ ให้ บริการโดยตรงกับลูกค้าเป็นหลัก
สำหรับลูกค้าต่างประเทศ เช่น เวียดนาม อินโดนีเซีย มาเลเซีย สิงคโปร์ เป็นต้น
จะมีตัวแทนที่ช่วยประสานงานเพื่อลดปัญหาในด้านการสื่อสาร
ส่วนนโยบายด้านการตลาดและการส่งเสริมการขายของบริษัทฯ
มุ่งเน้นการให้บริการด้วยเครื่องมืออุปกรณ์ที่ทันสมัยและช่างฝีมือผู้ชำนาญการ
ส่งมอบงานให้ลูกค้าด้วยมาตรฐานคุณภาพในเวลาที่กำหนด บริษัทฯ
มีการพัฒนาอย่างต่อเนื่องในด้านเครื่องมือและอุปกรณ์
เพื่อให้ก้าวทันกับเทคโนโลยีที่เปลี่ยนแปลงไปและทำให้ มีความพร้อมในทุกๆ
ด้านเหนือกว่าคู่แข่งทั้งในและต่างประเทศ

-   การจัดหาผลิตภัณฑ์หรือบริการ

บริษัทฯ ได้มีการพัฒนาและเสริมศักยภาพในการเป็นผู้นำทางด้านธุรกิจ Post Production
โดยมีการลงทุนอุปกรณ์และเครื่องมืออย่างต่อเนื่องในปีที่ผ่านมา
และเพิ่มเติมส่วนของการให้บริการด้าน การทำเทคนิคของภาพยนตร์ชั้นสูง (Digital
Intermediate) สำหรับลูกค้าในด้านภาพยนตร์ฟิล์มทั้งในและต่างประเทศ
นอกจากนี้ยังมีพันธมิตรทางด้านการค้า สำหรับฐานลูกค้าโฆษณาที่ดีอย่างต่อเนื่อง

-   งานที่ยังไม่ได้ส่งมอบ

บริษัทได้ให้บริการด้านการทำเทคนิคพิเศษสำหรับการผลิตภาพยนตร์ แอนนิเมชั่นเป็นจำนวน 52 ตอน
จากบริษัท ไชโย โปรดักชั่น จำกัด โดยเริ่มตั้งแต่วันที่ 1 สิงหาคม 2548 เป็นต้นไป
โดยมีกำหนดระยะเวลาไม่เกิน 12 เดือน ปัจจุบันอยู่ระหว่างการถ่ายทำ

-   โครงการในอนาคต

โครงการในปี 2549 จะเป็นการให้บริการที่สามารถเพิ่มรายได้ให้กับบริษัทฯ
คือการให้บริการด้านเทคนิคของภาพยนตร์ฟิล์ม และภาพยนตร์โฆษณา ในความละเอียดสูง (HDTV)
และการให้บริการ Digital Theatre สำหรับกระบวนการผลิต
ซึ่งจะเป็นการดึงดูดผู้ผลิตทั้งในประเทศและต่างประเทศให้เข้ามาใช้บริการ

-   กลุ่มโครงการพิเศษ

ฝ่ายโครงการพิเศษ 1

-   ลักษณะผลิตภัณฑ์หรือบริการ

ฝ่ายฯ ประกอบธุรกิจจำหน่ายพร้อมติดตั้ง และให้บริการซ่อมบำรุงเครื่องมือ
และระบบอิเล็กทรอนิกส์ที่ใช้ในงานเฉพาะด้าน

-   การตลาดและภาวะการแข่งขัน

กลุ่มลูกค้าเป้าหมายส่วนใหญ่จะเป็นหน่วยงานราชการ เช่น หน่วยงานทหาร ตำรวจ และ
หน่วยงานที่เกี่ยวข้องกับการสื่อสารและเทคโนโลยีต่างๆ
โดยเสนอขายตรงให้ผู้ใช้ในลักษณะงานโครงการ
ทำการศึกษาวิจัยและพัฒนาปรับปรุงสินค้าให้มีความทันสมัยตามความก้าวหน้าทางเทคโนโลยีอยู่เสมอ
เช่น การจัดซื้ออุปกรณ์หลักมาพัฒนาเป็นระบบ
หรือจัดหาอุปกรณ์ที่ตรงกับความต้องการของลูกค้ารวมทั้งให้บริการแก่ลูกค้า
ภาวะเศรษฐกิจในปัจจุบันส่งผลต่อการดำเนินงานของฝ่ายฯ น้อยมาก
เนื่องจากสินค้าที่จัดจำหน่ายและบริการเป็นโครงการที่มีลักษณะเฉพาะที่มีความต้องการต่อเนื่องในระยะยาว

-   การจัดหาผลิตภัณฑ์หรือบริการ

สินค้าที่จัดจำหน่ายและให้บริการจัดเป็นสินค้าและบริการเฉพาะด้าน
ต้องใช้ทักษะและความชำนาญทางเทคโนโลยีสูง ทางฝ่ายฯ
มีโครงการจะเริ่มซื้ออุปกรณ์หลักมาพัฒนาเป็นระบบ
พร้อมทั้งสามารถจัดหาสินค้าและผลิตภัณฑ์ได้ตรงตามความต้องการของลูกค้ามากที่สุด
รวมทั้งมีการบริการหลังการขายที่ดี นอกจากนั้นยังมีสินค้าที่จัดซื้อในประเทศ
และพัฒนาขึ้นเองอีกด้วยเช่นซอฟท์แวร์ต่างๆ

-   งานที่ยังไม่ได้ส่งมอบ

โครงการซื้อขายเครื่องมืออิเล็กทรอนิกส์ประจำที่ในพื้นที่ภาคตะวันออกเฉียงเหนือและโครงการซื้อขายชิ้นส่วนอะไหล่เครื่องมืออิเล็กทรอนิกส์
ของกองบัญชาการทหารสูงสุด กำหนดส่งมอบในปี 2549

-   โครงการในอนาคต

ฝ่ายฯ มีโครงการซื้ออุปกรณ์หลักมาพัฒนาเป็นระบบ และเน้นโครงการด้านการซ่อมบำรุงให้มากขึ้น
เช่น โครงการปรับปรุงเรดาร์ฟลายแคทเชอร์ เนื่องจากอุปกรณ์ที่จัดจำหน่ายเมื่อ 3-4
ปีที่ผ่านมาเริ่มต้องการการบำรุงรักษามากขึ้น
พร้อมทั้งสรรหาอุปกรณ์ที่ตรงกับความต้องการของลูกค้ามากที่สุด

ฝ่ายโครงการพิเศษ 2

-   ลักษณะผลิตภัณฑ์หรือบริการ

ฝ่ายฯ จำหน่ายผลิตภัณฑ์ที่เกี่ยวกับอาวุธยุทโธปกรณ์
ให้กับหน่วยงานราชการและหน่วยงานที่เกี่ยวกับความมั่นคงของรัฐ
โดยมีการศึกษาค้นคว้าอุปกรณ์ที่มีคุณลักษณะพิเศษซึ่งต้องใช้เทคโนโลยีชั้นสูงที่อยู่ในความต้องการของลูกค้าตลอดจนนำเสนอผลิตภัณฑ์ใหม่ๆ
เพื่อให้ลูกค้าได้ใช้ของที่ทัน ต่อยุคสมัยและเป็นประโยชน์ต่อประเทศ ยุทโธปกรณ์ดังกล่าว เช่น
รถจักรยานยนตร์อเนกประสงค์ 4 x 4 เครื่องช่วยเบรครถ และเครื่องฝึกบินจำลอง เป็นต้น

-   การตลาดและภาวะการแข่งขัน

อาวุธยุทโธปกรณ์ที่ฝ่ายฯ จำหน่ายนั้น มิใช่เพียงแต่อาวุธปืนหรือกระสุนเท่านั้น
แต่ยังรวมถึงยุทโธปกรณ์ต่างๆ ทุกประเภท เช่น รถลำเลียงพลหุ้มเกราะ รถบรรทุก
กล้องที่ติดตั้งบนเครื่องบินฯ ลฯตลอดจนอะไหล่ที่ใช้ในยุทโธปกรณ์ดังกล่าว
ซึ่งใช้สำหรับงานของราชการทหารหรืองานความมั่นคงของรัฐ ในปี 2548 ฝ่ายฯ
ได้แนะนำและขายผลิตภัณฑ์ที่เกี่ยวกับอาวุธยุทโธปกรณ์ที่ทันสมัยด้วยเทคโนโลยีชั้นนำให้กับหน่วยงานราชการและหน่วยงานความมั่นคงของรัฐ
เช่น กล้องที่ติดตั้งบนเครื่องบินที่ไร้นักบิน เป็นต้น
อย่างไรก็ตามในปีที่ผ่านมายอดการจำหน่ายยังไม่สูงเท่าที่ควร
เนื่องจากปัญหาเรื่องงบประมาณของลูกค้า ดังนั้น ฝ่ายฯ
จึงได้หาแนวทางขยายธุรกิจไปยังบริษัทที่ผลิตยุทโธปกรณ์ในต่างประเทศ
จากการศึกษาและทำวิจัยมีผลให้ฝ่ายฯ เล็งเห็นว่าผู้ผลิตชิ้นส่วนอะไหล่ต่างๆ
ภายในประเทศมีขีดความสามารถในการผลิตให้มีคุณภาพทัดเทียมกับสากลได้
จึงได้นำเสนอการรับจ้างผลิตและจำหน่ายอุปกรณ์และอะไหล่ของยุทโธปกรณ์ต่างๆ
รวมไปถึงการให้บริการ เช่น การทำแบบพิมพ์ทางวิศวกรรมที่เกี่ยวกับอะไหล่ยุทโธปกรณ์ ฯลฯ
ซึ่งก็มีการตอบรับจากบริษัทในต่างประเทศ เช่น ประเทศออสเตรเลีย ประเทศอังกฤษ เป็นต้น
เป็นที่น่าพอใจ บริษัทเหล่านี้ได้ว่าจ้างให้ฝ่ายฯ ผลิตอะไหล่ของยุทโธปกรณ์ต่างๆ โดยฝ่ายฯ
จะว่าจ้างช่วงผู้ผลิตในประเทศ โดยมีวิศวกรผู้เชี่ยวชาญของฝ่ายฯ
กำกับดูแลสินค้าให้ได้คุณภาพตรงตามความต้องการของลูกค้า
สามารถให้คำชี้แจงแนะนำในสิ่งที่เป็นประโยชน์แก่ลูกค้าจนเป็นที่พอใจ และสิ่งสำคัญที่สุด คือ
ความซื่อสัตย์ที่มีต่อลูกค้า ลูกค้ากลุ่มเป้าหมายคือ หน่วยงานความมั่นคงของรัฐเช่น กองทัพบก
กองทัพเรือ กองทัพอากาศ สำนักงานตำรวจแห่งชาติและหน่วยงานราชการต่างๆ
นอกจากนี้ยังมีบริษัทผู้ผลิตยุทโธปกรณ์ในต่างประเทศ ช่องทางการจำหน่าย คือ
การขายตรงให้กับหน่วยงานราชการต่างๆ ด้านการแข่งขันในตลาดประเภทนี้จะมีคู่แข่งน้อยราย
เพราะเป็นธุรกิจที่ต้องมีศักยภาพสูงทั้งทางการติดต่อกับลูกค้าและคู่ค้า ซึ่งบริษัทฯ
มีความพร้อมในการดำเนินธุรกิจด้านนี้

-   การจัดหาผลิตภัณฑ์หรือบริการ

  นอกจากนี้ ฝ่ายฯ มีการศึกษาวิเคราะห์ข้อมูลของผลิตภัณฑ์ต่าง ๆ ทั้งในประเทศและต่าง

ประเทศอยู่เสมอ มีการคัดเลือกผลิตภัณฑ์ที่ดีตามคุณลักษณะเฉพาะ
เปรียบเทียบข้อดีข้อเสียของผลิตภัณฑ์นั้นๆ ก่อนนำเสนอลูกค้าเป้าหมาย
และเมื่อมีแนวทางการซื้อขายแล้ว ฝ่ายฯ
จะทำหน้าที่ประสานกับผู้ผลิตหรือเจ้าของผลิตภัณฑ์ตามการดำเนินธุรกิจปกติด้วยความสัมพันธ์อันดีระหว่างบริษัทฯ
กับลูกค้า และคู่ค้า ประกอบกับชื่อเสียงของบริษัทฯ ที่ได้รับความเชื่อถือมานาน
จึงเป็นฐานอันสำคัญที่ทำให้การดำเนินธุรกิจนี้เป็นไปด้วยดี และจะสามารถขยายธุรกิจในอนาคต

-   งานที่ยังไม่ได้ส่งมอบ

  -ไม่มี-

-   โครงการในอนาคต

ฝ่ายฯ มีแผนจะสานต่อธุรกิจที่เริ่มแล้วในปี 2548 ให้เติบโตต่อเนื่อง
โดยจะร่วมกับบริษัทผลิตอาวุธยุทโธปกรณ์ในประเทศออสเตรเลียและประเทศอังกฤษ
ผลิตชิ้นส่วนอะไหล่ต่างๆ เพื่อการส่งออก โดยอาศัยข้อได้เปรียบในเรื่องฝีมือและค่าแรงงาน เช่น
การจ้างผลิตอุปกรณ์ประกอบชิ้นส่วนยานพาหนะที่เป็นยุทโธปกรณ์
เพื่อส่งออกไปจำหน่ายยังประเทศออสเตรเลียเพื่อนำไปประกอบยุทโธปกรณ์ต่างๆ
ตามความต้องการของลูกค้า

กลุ่มการพิมพ์และเทคโนโลยี

-   ลักษณะผลิตภัณฑ์หรือบริการ

ประกอบธุรกิจเกี่ยวเนื่องกับอุตสาหกรรมการพิมพ์ และเป็นตัวแทนจำหน่ายเครื่องพิมพ์ข้อมูล

แปรเปลี่ยนได้ (Variable Inkjet Printer) ของบริษัท Kodak Versamark (KV)
จากประเทศสหรัฐอเมริกา และเครื่องพิมพ์ระบบออฟเซต Miyakoshi จากประเทศญี่ปุ่น
ปัจจุบันเครื่องพิมพ์มีใช้อยู่ในสำนักงานสลากกินแบ่งรัฐบาล บริษัท ทรู คอร์ปอเรชั่น จำกัด (มหาชน)
และบริษัท ทีทีแอนด์ที จำกัด (มหาชน)

-   การตลาดและภาวะการแข่งขัน

สภาพการแข่งขันในอุตสาหกรรมนี้ถือว่าไม่รุนแรงมากนัก เนื่องจากสินค้าของบริษัทฯ เป็น

สินค้าที่ใช้เทคโนโลยีชั้นสูง และลูกค้าให้ความไว้วางใจในบริการของบริษัทฯ โดยมีเครื่องพิมพ์ในรูปแบบต่างๆ เช่น เครื่องพิมพ์สลากกินแบ่งรัฐบาล เครื่องพิมพ์ใบเรียกเก็บเงิน ฯลฯ ลูกค้าของบริษัทฯ ประกอบด้วยหน่วยงานราชการและเอกชน ที่มีวัตถุประสงค์หลักในการพิมพ์ในลักษณะปลอดการทำเทียม และ/หรือการพิมพ์ข้อมูลแปรเปลี่ยน การจำหน่ายมีความจำเป็นอย่างยิ่งที่ต้องใช้ผู้แทนฝ่ายขายและเป็นการขายตรง กลยุทธ์ของการทำธุรกิจเน้นเรื่องคุณภาพของสินค้าที่ดี และมีการให้บริการหลังการขายที่ดีอย่างต่อเนื่อง 

-   การจัดหาผลิตภัณฑ์หรือบริการ

เนื่องจากบริษัทฯ เป็นตัวแทนจำหน่ายของโรงงานผู้ผลิต ซึ่งมีการส่งมอบสินค้าตามกำหนดระยะเวลาที่แน่นอนและมีการพัฒนาเทคโนโลยีอยู่เสมอๆ ลูกค้าเดิมสามารถอัพเกรดผลิตภัณฑ์ที่มีอยู่ได้ 

ดังนั้นกลุ่มฯ จึงไม่ประสบปัญหาทางด้านการจัดการและการใช้ผลิตภัณฑ์ของลูกค้ามากนัก 

งานที่ยังไม่ได้ส่งมอบ

  -ไม่มี-

-   โครงการในอนาคต

กลุ่มฯ มุ่งที่จะขยายธุรกิจที่เกี่ยวข้องกับอุตสาหกรรมนี้ โดยมองหาสินค้าใหม่ๆ มาเพิ่มเติมและ

ทำการวิจัยตลาดเพิ่มขึ้น และคาดว่าในอนาคตผลิตภัณฑ์ในอุตสาหกรรมนี้จะเป็นที่ต้องการของตลาด
โดยเฉพาะอย่างยิ่งธุรกิจการพิมพ์ที่ต้องการเพิ่มกำลังการผลิตและให้ความสำคัญกับงานพิมพ์คุณภาพสูง

-   กลุ่มธุรกิจเกมสลาก

บริษัท ล็อกซเล่ย์ จีเท็ค เทคโนโลยี จำกัด

-   ลักษณะผลิตภัณฑ์หรือบริการ

  เป็นบริษัทย่อยของ บริษัท ล็อกซเล่ย์ จำกัด (มหาชน) ที่ก่อตั้งขึ้นจากการร่วมทุนของ

บมจ.ล็อกซเล่ย์ กับ GTECH Corporation ประเทศสหรัฐอเมริกา ซึ่งเป็นบริษัทชั้นนำที่มีชื่อเสียง
มีความชำนาญทางธุรกิจระบบเกมสลาก และมีสัดส่วนการตลาดมากกว่า 70% ทั่วโลก บริษัทฯ
ประกอบธุรกิจรับจ้างบริการระบบเกมสลากให้กับสำนักงานสลากกินแบ่งรัฐบาล
โดยเริ่มจากระบบเลขท้าย 2 ตัว และ 3 ตัว

ในปี 2548 บริษัท ล็อกซเล่ย์ จีเท็ค เทคโนโลยี จำกัด
ได้ลงนามในสัญญาจ้างบริการระบบเกมสลากกับสำนักงานสลากกินแบ่งรัฐบาล มีอายุสัญญา 5
ปีนับตั้งแต่เริ่มจำหน่ายสลาก และสามารถต่ออายุได้อีก 3 ครั้งๆ ละไม่เกิน 1 ปี โดยบริษัทฯ
จะดำเนินการออกแบบจัดหาและติดตั้งระบบเกมสลาก ระบบสื่อสาร เครื่องจำหน่ายสลาก
ระบบสนับสนุนต่างๆ รวมทั้งการปฏิบัติงานและบริการบำรุงรักษาระบบต่างๆ
และเครื่องจำหน่ายสลากทั่วประเทศ จำนวนทั้งสิ้น 12,000 เครื่อง
โดยจะเริ่มจำหน่ายสลากได้ประมาณต้นปี 2549 รวมทั้งขยายระบบเกมสลากไปสู่ระบบใหม่ๆ ต่อไป

-   การตลาดและภาวะการแข่งขัน

  ในปัจจุบันบริษัทฯ เป็นผู้ให้บริการระบบเกมสลากเพียงรายเดียว โดยมีสัญญาให้บริการ

เกมสลากกับสำนักงานสลากกินแบ่งรัฐบาล โดยใช้ระบบ Hardware และ Software
ทั้งหมดจากทางบริษัท GTECH ซึ่งเป็นผู้ให้บริการเกมสลากออนไลน์ใหญ่ที่สุดในโลก

-   โครงการในอนาคต

ในปี 2549 บริษัทฯ กำลังดำเนินการติดตั้งเครื่องจำหน่ายสลากให้ครบทั่วประเทศ 12,000 เครื่อง
ซึ่งประมาณไตรมาสที่ 2/2549 จะเริ่มขายสลากออนไลน์ 2 ตัว 3 ตัว ในเขตกรุงเทพฯ
และปริมณฑล และบริษัทฯ
ยังมีโครงการที่ได้รับมอบหมายจากสำนักงานสลากกินแบ่งรัฐบาลให้มีการขยายสู่เกมสลากอื่นๆ
ต่อไปในอนาคต

สายธุรกิจเทรดดิ้ง

-   กลุ่มสินค้าอุปโภคและบริโภค

บริษัท ล็อกซเล่ย์ เทรดดิ้ง จำกัด

-   ลักษณะผลิตภัณฑ์หรือบริการ

บริษัทฯ เป็นตัวแทนจำหน่ายสินค้าอุปโภคและบริโภคโดยทำหน้าที่จำหน่ายสินค้าสู่ร้านค้า 

ขายส่งและห้างสรรพสินค้าทั่วประเทศ สินค้าบริโภคที่จัดจำหน่าย เช่น น้ำมันพืชกุ๊ก นมสดหนองโพ (UHT) ผลิตภัณฑ์ตราตาชั่ง เครื่องดื่มธัญญาหารสำเร็จรูปกู๊ดไทม์ เมล็ดดอกทานตะวันซันนัท ปลาทูน่ากระป๋องซีเล็ค และถั่วลันเตาอบกรอบกรีนนัท เป็นต้น

นอกจากนี้ บริษัทฯ มีการขยาย LINE ผลิตภัณฑ์นมเพิ่ม คือ นมสดพร่องมันเนยไฮหนองโพ

เป็นตัวแทนจำหน่ายผลิตภัณฑ์ใหม่ คือ น้ำตาลสดเน็กตร้า (เป็นสินค้า OTOP) ข้าวเกรียบกุ้งชิมดู
กาแฟสำเร็จรูป Bontae และเพิ่มผลิตภัณฑ์ใหม่ คือ JOYCE ครีมสำหรับทรวงอก

-   การตลาดและภาวะการแข่งขัน

เนื่องจากสภาพการแข่งขันในตลาดสูง บริษัทฯ จึงใช้กลยุทธ์
การจำหน่ายผ่านผู้แทนและร้านค้าไปยังผู้บริโภคโดยตรง โดยเน้นคุณภาพสินค้า การให้บริการ
รวมทั้งราคา ทำให้บริษัทฯ สามารถรักษาส่วนแบ่งตลาดไว้ได้ นอกจากนี้ บริษัทฯ
ยังมีคณะทำงานด้านการวิจัยและพัฒนาสินค้า ทำหน้าที่สรรหาสินค้าใหม่ๆ
และพัฒนาสินค้าปัจจุบันให้ทันสมัยอยู่ในความนิยมของผู้บริโภคตลอดเวลาและหากการวิจัยและพัฒนาสินค้าใดๆ
จำเป็นต้องอาศัยผู้เชี่ยวชาญเฉพาะทาง บริษัทฯ จะดำเนินการส่งตัวอย่างสินค้าให้สถาบันนั้นๆ
ทำการวิจัยและพัฒนาเพื่อให้ได้สินค้าที่มีคุณภาพมาตรฐาน

-   การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย บริษัทฯจะคัดเลือกสินค้าที่เหมาะสม ได้รับความนิยม และตรงตามความต้องการของลูกค้า โดยจัดหาจากผู้ผลิตโดยตรงและนำมาจำหน่ายในลักษณะของตัวแทนจำหน่าย สภาพปัญหาเรื่องการขาดแคลน การเปลี่ยนแปลงเทคโนโลยีมีไม่มากเพราะเป็นสินค้าบริโภค

-   งานที่ยังไม่ได้ส่งมอบ

-ไม่มี-

-   โครงการในอนาคต

บริษัทฯ มีโครงการพัฒนาผลิตภัณฑ์ที่จัดจำหน่ายเพื่อเพิ่มความหลากหลายของสินค้า
และเพื่อรักษาสัดส่วนการตลาดและผลกำไรของแต่ละผลิตภัณฑ์
นอกจากนี้ยังมีการปรับปรุงและเพิ่มประสิทธิภาพในการดำเนินงานและการบริหาร
รวมทั้งการแสวงหาสินค้าใหม่ เพื่อเฉลี่ยต้นทุนดำเนินการในระยะยาว

บริษัท แอสแพค ออยล์ (ไทยแลนด์) จำกัด

-   ลักษณะผลิตภัณฑ์หรือบริการ

  เป็นกิจการร่วมทุนระหว่างบริษัท ล็อกซเล่ย์ จำกัด (มหาชน) และ บริษัท บีพี จำกัด ซึ่งเป็น

บริษัทจดทะเบียนในตลาดหลักทรัพย์ในกรุงลอนดอน ประเทศอังกฤษ
ซึ่งประกอบกิจการเกี่ยวกับพลังงานและเคมีภัณฑ์ที่มีรายได้สูงสุดในสหราชอาณาจักร บริษัท แอสแพค
ออยล์ (ไทยแลนด์) จำกัด เป็นผู้ผลิตและจำหน่ายผลิตภัณฑ์น้ำมันหล่อลื่นเครื่องยนต์
ภายใต้เครื่องหมายการค้า “คาสตรอล” (Castrol) และ “บีพี” (BP)
ทั้งสองผลิตภัณฑ์ต่างมีศักยภาพทางการตลาดที่ต่างกันและเป็นที่นิยมของผู้บริโภค

บริษัทฯ มีโครงการ Bike Point สำหรับรถจักรยานยนต์ 2 ล้อ และโครงการ Auto Service
/Express สำหรับรถยนต์ 4 ล้อ ซึ่งเป็นศูนย์บริการเปลี่ยนถ่ายน้ำมันเครื่อง
และยังคงมีการดำเนินการขยายโครงการอย่างต่อเนื่อง
เพื่อเพิ่มความสามารถในการให้บริการแก่ผู้บริโภคได้ทั่วถึงไม่เฉพาะในเขตกรุงเทพมหานครและปริมณฑล
แต่ในทุกๆ ภาคของประเทศ ซึ่งขณะนี้มีจำนวนสาขาที่เป็นแบบ Bike Point ทั้งสิ้น 1,202
สาขาทั่วประเทศ ขณะเดียวกัน บริษัทฯ ได้มีการผลิตสินค้าตัวใหม่เพิ่มเติม
เพื่อเป็นการรองรับกับความต้องการของผู้บริโภค
และเพื่อเป็นการยึดฐานลูกค้าเดิมที่ต้องการผลิตภัณฑ์ที่ตรงตามมาตรฐานของสินค้าของผู้บริโภคเอง
และเพื่อให้สอดคล้องกับเทคโนโลยีที่มีการเปลี่ยนแปลงอยู่ตลอดเวลา

-   การตลาดและภาวะการแข่งขัน

ภาวะการตลาดมีการแข่งขันสูงมีคู่แข่งจำนวนมาก คู่แข่งขันใช้กลยุทธ์การตัดราคา จัดรายการโปรโมชั่น และโฆษณาตามสื่อต่างๆ อย่างต่อเนื่อง บริษัทฯ ในฐานะที่เป็นหนึ่งในผู้นำและมีสัดส่วนในตลาดที่สูงยังคงยึดหลักการเน้นคุณภาพของสินค้าที่ดีเป็นสำคัญ โดยคำนึงถึงราคาที่เหมาะสม เพื่อสามารถแข่งขันในตลาดได้และให้บริการในด้านต่างๆ ที่เกี่ยวข้อง ในปี 2548 บริษัทฯ มีผลประกอบการเป็นที่น่าพอใจ โดยปริมาณการขายและรายได้เป็นไปตามเป้าหมาย แต่เนื่องจากราคาน้ำมันดิบในตลาดโลกได้มีการปรับตัวสูงขึ้นอย่างต่อเนื่องตลอดทั้งปี จึงทำให้ต้นทุนของวัตถุดิบที่สำคัญในการผลิตน้ำมันเครื่องหล่อลื่นมีการปรับตัวสูงขึ้นอย่างมาก แต่บริษัทฯ ไม่สามารถปรับราคาขายเพื่อให้สอดคล้องกับต้นทุนที่สูงขึ้นได้ เนื่องจากการแข่งขันที่สูงและข้อจำกัดต่างๆ จากหน่วยงานของรัฐ ลูกค้ากลุ่มเป้าหมาย คือ ลูกค้าทั่วไปและธุรกิจด้านการขนส่งทางบก และทางทะเล รวมถึงอุตสาหกรรมต่าง ๆ ที่ใช้เครื่องจักรหนัก การจำหน่ายและช่องทางการจำหน่าย เป็นการขายตรงโดยพนักงานขายของบริษัทฯ และกระจายสินค้าผ่านตัวแทนจำหน่ายของบริษัทฯให้กับลูกค้า 

-   การจัดหาผลิตภัณฑ์หรือบริการ

ผลิตภัณฑ์ส่วนใหญ่เกือบทั้งหมดมีการผลิตจากภายในประเทศ ประสิทธิภาพและความสามารถในการผลิตอยู่ในระดับที่เพียงพอต่อความต้องการของลูกค้า บริษัทฯ มีการปรับปรุงและพัฒนาทางเทคโนโลยีอยู่ตลอดเวลา เพื่อให้ได้สินค้าที่มีคุณภาพสูงสุดและเหมาะสม หรือตรงตามความต้องการของลูกค้า พร้อมกันนี้บริษัทฯได้มีการปรับเปลี่ยนแนวทางการกระจายสินค้าโดยผ่านตัวแทนจำหน่ายและจัดส่งสินค้ามากขึ้น เพื่อความสะดวก รวดเร็ว และง่ายต่อการควบคุมดูแล เข้าถึงผู้บริโภคได้ทั่วถึง

ผลกระทบด้านสิ่งแวดล้อม บริษัทฯ มีการว่าจ้างบริษัทที่ได้รับการรับรอง
และอนุมัติจากหน่วยงานของรัฐในการกำจัดของเสีย บริษัทฯ ได้รับการรับรอง ISO 14000
เกี่ยวกับระบบด้านสิ่งแวดล้อม โรงงานตั้งอยู่ในนิคมอุตสาหกรรมที่มีระบบการควบคุมดูแลสิ่งแวดล้อม

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มีแผนขยายธุรกิจอย่างต่อเนื่อง เพื่อให้เข้าถึงลูกค้าและขยายฐานลูกค้าให้มากขึ้น

พร้อมกันนี้บริษัทฯ
ได้มีแผนการปรับเปลี่ยนแนวทางการกระจายสินค้าโดยผ่านตัวแทนจำหน่ายและจัดส่งสินค้าให้รวดเร็วยิ่งขึ้น
อันเป็นการเพิ่มประสิทธิภาพในการสร้างรายได้ให้กับบริษัทฯ
ซึ่งทางบริษัทแม่ได้มีการเปลี่ยนแปลงนโยบายการผลิตของบริษัทลูกอื่นในต่างประเทศ
โดยมีผลทำให้บริษัทฯ ในประเทศไทยได้รับนโยบายการผลิตที่เพิ่มขึ้น
เพื่อนำส่งผลิตภัณฑ์ไปขายในต่างประเทศโดยเริ่มที่ประเทศไต้หวัน
ซึ่งคาดว่าจะมียอดการส่งออกประมาณ 3 ล้านลิตรต่อปี หรือคิดเป็นรายได้ที่เพิ่มขึ้น ประมาณ 150
ล้านบาทต่อปี

 บริษัท น้ำหวานลาว จำกัด

เป็นบริษัทฯ ที่ร่วมลงทุนกับพันธมิตร
ในประเทศสาธารณรัฐประชาธิปไตยประชาชนลาวเพื่อประกอบกิจการผลิตและจำหน่ายเครื่องดื่มน้ำอัดลม

-   ลักษณะผลิตภัณฑ์หรือบริการ

เป็นผู้ผลิต และจำหน่ายผลิตภัณฑ์ ประเภทเครื่องดื่มน้ำอัดลม แต่เพียงผู้เดียวในสาธารณรัฐ

ประชาธิปไตยประชาชนลาว ภายใต้เครื่องหมายการค้า เป็ปซี่ มิรินดา เซเวนอัพ และคลับโซดา

-   การตลาดและภาวะการแข่งขัน

  สภาพการแข่งขันทวีความรุนแรง มีการโฆษณาและแจกโชค หรือรางวัลที่ให้กับลูกค้าที่ใช้อยู่

อย่างสม่ำเสมอ ปัญหาความไม่แน่นอนของราคาน้ำมัน อาจส่งผลให้ทุกธุรกิจต้องมีต้นทุนสูง
บริษัทใช้กลยุทธ์ด้านคุณภาพและมาตรฐานของสินค้าในการแข่งขัน ตลอดจนการให้บริการ
จัดส่งที่รวดเร็วตรงตามเวลา ซึ่งทำให้บริษัทฯ นำหน้าคู่แข่งตลอดมา
นอกจากนี้ยังหาแนวทางควบคุมต้นทุนและค่าใช้จ่าย เพื่อแก้ปัญหาที่กระทบต่อการดำเนินธุรกิจดังกล่าว

ผู้บริโภคส่วนใหญ่เป็นนักเรียน นักศึกษาและประชาชนทั่วไป ลูกค้ากลุ่มเป้าหมายนั้นมีอายุ ตั้งแต่ 10
ปี ถึง 39 ปี

การจำหน่ายและช่องทางการจำหน่าย เป็นการขายตรงโดยเจ้าหน้าที่ของบริษัทฯ
และกระจายสินค้าโดยผ่านตัวแทนจำหน่ายของบริษัทฯ
ซึ่งมีการรับประกันทำให้สินค้าเข้าถึงลูกค้าและผู้บริโภคเป็นอย่างดี

บริษัทฯ กำลังอยู่ในระหว่างขยายกำลังการผลิต จาก 3.5 ล้านลัง/ปี เป็น 5.5 ล้านลัง/ปี
เพื่อตอบสนองความต้องการของตลาดที่มีความต้องการสูงขึ้นเรื่อยๆ
พร้อมกันนี้จะผลิตน้ำดื่มออกจำหน่าย เพื่อเพิ่มรายรับให้กับธุรกิจอีกด้วย

-   การจัดหาผลิตภัณฑ์หรือบริการ

บริษัทฯ เป็นผู้ผลิตและจำหน่ายเครื่องดื่มน้ำอัดลม ด้วยเครื่องจักรที่มีกำลังการผลิตเพียงพอ

กับความต้องการของตลาด จัดจำหน่ายสินค้าโดยตรงด้วยฝ่ายจำหน่ายของบริษัทฯ และผ่านตัวแทนจำหน่ายจำนวนหนึ่ง ส่วนสภาพปัญหาที่เกี่ยวกับผลิตภัณฑ์ เช่น การขาดแคลนสินค้า หรือการเปลี่ยนแปลงทางด้านเทคโนโลยี แต่ก็ไม่มีผลมากเพียงใดนักต่อผลิตภัณฑ์ของบริษัท ทั้งนี้เพราะผลิตภัณฑ์เป็นสินค้าบริโภคที่ได้รับความนิยมจากผู้บริโภคอยู่แล้ว และบริษัทฯ กำลังอยู่ในระหว่างขยายกำลังการผลิตจาก 3.5 ล้านลังต่อปี เป็น 5.5 ล้านลังต่อปี เพื่อตอบสนองความต้องการของตลาดที่มีความต้องการสูงขึ้นเรื่อยๆ 

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มุ่งที่จะแสวงหาสินค้าใหม่ๆ มาผลิตและจำหน่าย เพื่อเพิ่มรายได้และรักษาสัดส่วน

การครองตลาด ตลอดจนควบคุมต้นทุน เพื่อทำให้บริษัทฯ มีผลกำไรเพิ่มขึ้น โดยบริษัทฯ
จะผลิตน้ำดื่มยี่ห้อ VIVA ออกจำหน่าย ซึ่งคาดว่าในปีแรกจะขายได้ประมาณ 150,000 หีบ

กลุ่มเคมีภัณฑ์

กลุ่มเคมีภัณฑ์ดำเนินธุรกิจนำเข้าและจำหน่ายสินค้าประเภทเคมีภัณฑ์
รวมทั้งผลิตน้ำยาสำหรับทำความสะอาด โครงสร้างของกลุ่มฯ ประกอบด้วย 2 ฝ่าย

-   ลักษณะผลิตภัณฑ์หรือบริการ

ฝ่ายเคมีอุตสาหกรรม 1 เป็นตัวแทนจำหน่ายผลิตภัณฑ์ในกลุ่มเคมีสำหรับอุตสาหกรรม ฟอกหนัง สิ่งทอ กระดาษ แก้ว เกษตร และผลิตภัณฑ์ทำความสะอาด นอกจากนั้น ฝ่ายฯ ยังมีผลิตภัณฑ์ใหม่ที่คาดว่าจะสามารถมีส่วนแบ่งในการครองตลาดเพิ่มขึ้นอีก คือ สารใยสังเคราะห์ Spandex ซึ่งเป็นเส้นใยในอุตสาหกรรมสิ่งทอ Textile และ Ammonium Sulphate ซึ่งเป็นสินค้าด้านการเกษตร โดยมุ่งเน้นสร้างฐานตลาดตามจังหวัดต่างๆ 

ฝ่ายเคมีอุตสาหกรรม 2 เป็นตัวแทนจำหน่ายผลิตภัณฑ์ในกลุ่มเคมีอุตสาหกรรมทั่วไป แยกได้ตามประเภทของอุตสาหกรรมดังนี้ อุตสาหกรรมเครื่องสำอาง เช่น Talcum Powder ซึ่งผ่านการ ฆ่าเชื้ออย่างดี ใช้ในการผลิตแป้งฝุ่นสำหรับเด็ก อุตสาหกรรมยางและพลาสติก เช่น Carbon Black, Stearic acid, Zinc Oxide อุตสาหกรรมน้ำยาปรับ ผ้านุ่ม เช่น Quaternary Ammonium Salts อุตสาหกรรมสี เช่น Thickening Agent และ Dispersing Agent อุตสาหกรรมอาหารและผงซักฟอก เช่น Sodium Salphate, Sodium Carboxyl Methyl Cellulose (CMC), STPP, food additive อุตสาหกรรมเซรามิก แก้ว อิฐทนไฟ เช่น Potassium Feldspar และ Calcined Alumina และสาร Polymer PAC ช่วยเร่งการตกตะกอนในน้ำดื่มและน้ำทิ้ง เป็นต้น นอกจากนี้ ฝ่ายฯ ยังมีการพัฒนาผลิตภัณฑ์ที่ใช้ทางด้านอุตสาหกรรมสีและยาง เช่น Calcined Kaolin Clay, Titanium Dioxide, SHMP 

-   การตลาดและภาวะการแข่งขัน

ลูกค้าส่วนใหญ่จะเป็นโรงงานอุตสาหกรรมที่เป็นผู้ผลิต การจำหน่ายส่วนใหญ่จะเป็นการขายตรงไปยังลูกค้า และขายผ่านตัวแทนจำหน่าย โดยมีผู้แทนขายของฝ่ายฯ จะไปเยี่ยมลูกค้าอย่างสม่ำเสมอ กลยุทธ์การตลาดจะเน้นเรื่องคุณภาพสินค้าราคายุติธรรม นอกจากนี้ ยังรวมถึงการประสิทธิภาพในการให้บริการด้านการขนส่ง และการช่วยแก้ปัญหาทางเทคนิค ซึ่งถือเป็นการสร้างมูลค่าเพิ่มที่สามารถตอบสนองความต้องการของลูกค้า 

 ในส่วนของการแข่งขันของอุตสาหกรรมนี้ค่อนข้างสูง แต่เมื่อเทียบกับศักยภาพของบริษัทฯ แล้ว ฝ่ายฯ ยังมีศักยภาพที่สามารถแข่งขันกับคู่แข่งได้เพราะด้วยฐานะการเงิน ชื่อเสียงของบริษัทฯ ความสามารถในการ ส่งสินค้าอย่างสม่ำเสมอให้กับลูกค้า จึงเป็นข้อได้เปรียบของฝ่ายฯ ที่จะรักษาให้คงอยู่สืบไป

กลุ่มฯ ได้พัฒนาระบบซอฟท์แวร์เพื่อใช้ปรับปรุงประสิทธิภาพด้าน Logistic
ซึ่งช่วยให้ลูกค้าได้รับสินค้าตรงตามเวลาที่กำหนด ส่งผลให้บริษัทฯ ได้รับการจัดอันดับจากลูกค้าอยู่ใน
Superior List of Supplier รวมทั้งสามารถรักษาความสัมพันธ์ที่ดีต่อลูกค้า
และได้รับความไว้วางใจจากลูกค้าด้วยดีตลอดมา บริษัทฯ
จึงมีชื่อเสียงและประสบการณ์ด้านอุตสาหกรรมเคมีมานานกว่า 40 ปี

-   การจัดหาผลิตภัณฑ์หรือบริการ

ฝ่ายเคมีอุตสาหกรรม 1 ส่วนใหญ่เป็นการสั่งผลิตภัณฑ์นำเข้ามาจากต่างประเทศ เช่น นำเข้าเคมีสำหรับ De-inking Plant Paper วัตถุดิบสำหรับ Formulator ที่ผลิต Auxiliary ในอุตสาหกรรมสิ่งทอ จาก Oleonrion ปุ๋ยอินทรีย์และสารเพิ่มความอุดมสมบูรณ์ในพืชที่นำเข้าจากประเทศสาธารณรัฐประชาชนจีน สารใยสังเคราะห์ (Spandex) นำเข้าจากประเทศสาธารณรัฐเกาหลี 

ฝ่ายเคมีอุตสาหกรรม 2 นำเข้าและจำหน่ายสาร Emulsifier จากบริษัท Oleon (Fina) สำหรับ อุตสาหกรรมน้ำมันเครื่อง และสารทาแบบในการทำแผ่นคอนกรีต สาร Additives ประเภทวัสดุทนไฟในพลาสติก น้ำยาตอนหน่อของใบยาสูบ สารฟอกขาว (Brightening) ที่ใช้ในผงซักฟอก และพัฒนาแป้ง Talcum จากประเทศออสเตรเลีย ในอุตสาหกรรมสีซึ่งเป็นเกรดพิเศษในเรื่อง Oil Absorbtion ต่ำนอกจากนี้กลุ่มฯ สามารถก้าวขึ้นมาเป็นผู้นำตลาดของสารเคมี Calcined Alumina ซึ่งใช้ในอุตสาหกรรมแก้วและผลิตเซรามิค วัสดุทนไฟ ถ้วยไฟฟ้า และฝ่ายฯ ยังมีการพัฒนาผลิตภัณฑ์ที่ใช้ทางด้านอุตสาหกรรมสีและยาง เช่น Calcined Kaolin Clay จากประเทศอินเดีย 

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ มีความพร้อมในการพัฒนา และปรับปรุงสายผลิตภัณฑ์ และการให้บริการกับลูกค้า
และสามารถคัดเลือกแหล่งวัตถุดิบที่มีคุณภาพ รวมทั้งมีการตรวจสอบคุณภาพวัตถุดิบอย่างเป็นระบบ
เพื่อให้ลูกค้ามั่นใจว่าได้รับสินค้าที่ดีมีคุณภาพ นอกจากนั้น กลุ่มเคมีภัณฑ์มีการวางแผนพัฒนา
ผลิตภัณฑ์ใหม่ๆ ทางด้านเคมีกลุ่ม Boric ใช้เป็น Preservative ในอุตสาหกรรมไม้, เคมีกลุ่ม
Phosphate ที่ใช้ในอุตสาหกรรมอาหารและอุตสาหกรรมทั่วไปซึ่งคาดว่าจะสามารถทำตลาดในปี
2549 และเคมีทางด้านอุตสาหกรรมพลาสติก

-   กลุ่มผลิตภัณฑ์ก่อสร้าง

-   ลักษณะผลิตภัณฑ์หรือบริการ

กลุ่มผลิตภัณฑ์ก่อสร้าง จัดหา จำหน่าย และให้บริการเกี่ยวกับผลิตภัณฑ์ก่อสร้างทั้งที่ผลิต

ภายในประเทศและต่างประเทศ เช่น หลังคาและผนังเหล็กเคลือบสี แผ่นพื้นเหล็กสำเร็จรูป
แผ่นอลูมิเนียมเคลือบสีตกแต่งอาคาร (Aluminium Composite Panel)
โครงสร้างผ้าใยสังเคราะห์ขึ้นรูปด้วย แรงดึง ระบบระบายควันไฟและบานเกล็ด เป็นต้น

-   การตลาดและภาวะการแข่งขัน

เนื่องจากสภาวะในตลาดมีการแข่งขันด้านราคาสูง กลุ่มฯ
ใช้กลยุทธ์การแข่งขันโดยสร้างมูลค่าเพิ่มให้ลูกค้า การขายแบบเน้น Solution, คุณภาพสินค้า
และการให้บริการเสริมควบคู่ไปด้วย เช่น รับออกแบบและให้คำปรึกษา เป็นต้น
รวมทั้งการสร้างความสัมพันธ์ที่ดีกับคู่ค้าและการนำเสนอผลิตภัณฑ์ให้ลูกค้าเลือกใช้ได้มากกว่าหนึ่งผลิตภัณฑ์

ลูกค้ากลุ่มเป้าหมายได้แก่ ผู้ออกแบบ สถาปนิก ผู้รับเหมา เจ้าของโครงการ ที่ปรึกษาโครงการ

การจำหน่ายและช่องทางการจำหน่ายใช้วิธีการขายตรง โดยมีผู้แทนขายติดต่อโดยตรงกับลูกค้า
ส่วนใหญ่เน้นลูกค้าที่มีอำนาจในการตัดสินใจซื้อ กลุ่มฯ
จะติดต่อลูกค้ามากกว่าหนึ่งช่องทางในแต่ละโครงการ เช่น การติดต่อเจ้าของโครงการ
ควบคู่ไปกับผู้ออกแบบและผู้รับเหมา ซึ่งจะทำให้ทราบถึงความต้องการที่แท้จริงของลูกค้า
สามารถแนะนำและจัดหาสินค้าได้ตรงกับงานในแต่ละโครงการ เป็นต้น
รวมทั้งการเสนอหลายผลิตภัณฑ์ในแต่ละโครงการ

สภาพตลาดโดยรวมยังคงมีการแข่งขันสูง
โดยเฉพาะมีการผลิตภายในประเทศมากขึ้นและสินค้าจากประเทศจีนเข้ามามีบทบาทมาก
ในขณะที่ลูกค้าพอใจซื้อผลิตภัณฑ์ก่อสร้างในราคาที่ต่ำลง อย่างไรก็ตาม
ผลการดำเนินงานในปีที่ผ่านมาของกลุ่มฯ อยู่ในเกณฑ์ดี
โดยมุ่งเน้นโครงการขนาดใหญ่ที่มีโครงการต่อเนื่องในอนาคต และนำเสนอผลิตภัณฑ์ให้ลูกค้าทั้งระบบ
อีกทั้งได้หาผลิตภัณฑ์ใหม่เพื่อตอบสนองความต้องการได้มากขึ้น

-   การจัดหาผลิตภัณฑ์หรือบริการ

ผลิตภัณฑ์ที่ทางฝ่ายฯ จัดหามาจำหน่าย มีทั้งผลิตภัณฑ์ที่ผลิตภายในประเทศ
และผลิตภัณฑ์ที่นำเข้าจากต่างประเทศ กลุ่มฯ ประสบปัญหาเกี่ยวกับผลิตภัณฑ์ที่จำหน่าย คือ
การเติบโตของธุรกิจก่อสร้างในปีที่ผ่านมาดึงดูดให้มีคู่แข่งเข้าสู่ตลาดมากขึ้น
ทำให้สินค้าบางชนิดของฝ่ายฯเริ่มกลายเป็นสินค้าทั่วไปในตลาด
ทางฝ่ายฯจึงปรับตัวโดยการจัดหาผลิตภัณฑ์ใหม่ที่เป็นที่ต้องการแต่ยังไม่มีในตลาดมาเสนอให้กับลูกค้า

-   งานที่ยังไม่ได้ส่งมอบ

งานโครงการที่สำคัญๆ ที่ยังไม่ได้ส่งมอบ เช่น โครงการโรงไฟฟ้าแก่งคอย 2 จังหวัดสระบุรี
,โครงการแผ่นพื้นเหล็กสำเร็จรูปสำหรับท่าอากาศยานเชียงใหม่ ซึ่งเป็นงานของบริษัท ชิโนไทย
จำกัด (มหาชน) และโครงการ Custom Free Zone Phase 2 เป็นงานของกิจการร่วมค้า TMT

-   โครงการในอนาคต

แนวโน้มโครงการในปี 2549 กลุ่มฯ
ยังคงเน้นโครงการขนาดใหญ่ประเภทโครงสร้างพื้นฐานการก่อสร้างในแต่ละโครงการเน้นการขายผลิตภัณฑ์มากกว่า
1 อย่าง โดยมุ่งเน้นที่เทคโนโลยีและการขายครอบคลุมทั้งระบบมากขึ้น
ไม่ใช่เน้นเพียงตัวผลิตภัณฑ์เท่านั้น รวมทั้งการหาผลิตภัณฑ์ใหม่ ๆ อาทิเช่น
โครงการบ้านราคาประหยัด เพื่อตอบสนองความต้องการของตลาดในปัจจุบัน เช่น
วิธีการก่อสร้างที่รวดเร็ว Pre Fabricated น้ำหนักเบา เป็นต้น

  -----------------------------------------------------------------------
  สายธุรกิจบริการและอื่นๆ

  -----------------------------------------------------------------------

 กลุ่มธุรกิจบริการ

-   หน้าที่และความรับผิดชอบของหน่วยงาน

ได้แก่บริษัท ล็อกซเล่ย์ พร๊อพเพอร์ตี้ ดีเวลลอปเม้นท์ จำกัด ซึ่งประกอบธุรกิจทางด้าน
อสังหาริมทรัพย์ ให้บริการเช่าอาคารสำนักงาน รวมทั้งขยายธุรกิจด้านการรักษาความปลอดภัย
ดูแลระบบสาธารณูปโภคอาคารสำนักงานตลอดจนงานด้านบริการอื่นๆ แบบครบวงจร

-   ผลการดำเนินงานในปีที่ผ่านมาและโครงการในอนาคต

ในปี 2548 นอกจากธุรกิจหลักด้านการพัฒนาอสังหาริมทรัพย์แล้ว บริษัทฯ
ยังได้ขยายธุรกิจด้านบริการรักษาความปลอดภัย งานบริการระบบสาธารณูปโภคและงานบริการอื่นๆ
แบบครบวงจร ซึ่งในปีแรกของการขยายงานนับได้ว่าประสบผลสำเร็จ บริษัทฯ
กำลังดำเนินการขยายฐานลูกค้าให้

มากขึ้น เพื่อเพิ่มผลกำไรให้กับบริษัทฯ

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มุ่งที่จะขยายงานด้านอสังหาริมทรัพย์ และงานบริการแบบครบวงจร
โดยเน้นโครงการที่ให้ผลตอบแทนที่เหมาะสม

 กลุ่มธุรกิจต่างประเทศ

-   ลักษณะผลิตภัณฑ์หรือบริการ

กลุ่มฯ มีนโยบายส่งเสริมให้มีการขยายธุรกิจในต่างประเทศ ทั้งในลักษณะของการร่วมทุนหรือการทำธุรกิจต่าง ๆ ในต่างประเทศ ซึ่งเป็นอีกช่องทางหนึ่งในการขยายธุรกิจอย่างต่อเนื่อง สินค้าส่งออกหลักได้แก่ อาหารสำหรับสัตว์น้ำและสินค้ากลุ่มโทรคมนาคม โดยตลาดใหญ่คือ ประเทศเวียดนาม

-   การตลาดและภาวะการแข่งขัน

ในปีที่ผ่านมาตลาดมีการแข่งขันมากพอสมควร กลยุทธ์ในการแข่งขันจะยึดหลักการรักษา

คุณภาพของสินค้าให้เป็นที่ยอมรับและความพึงพอใจของลูกค้าให้มากที่สุด

ลักษณะลูกค้ามีทั้งหน่วยราชการและเอกชน
บริษัทฯจะให้ความสำคัญในการจำหน่ายสินค้าตามความต้องการของลูกค้า
สามารถจัดส่งสินค้าที่มีคุณภาพมาตรฐานตรงตามความต้องการของลูกค้าภายในเวลาที่กำหนด
จึงส่งผลให้บริษัทฯได้รับความไว้วางใจจากลูกค้าเสมอมา
และสามารถเพิ่มรายได้ให้ธุรกิจของกลุ่มเติบโตได้อย่างต่อเนื่อง

-   การจัดหาผลิตภัณฑ์หรือบริการ

 สินค้าที่บริษัทฯจำหน่ายมีทั้งจากผู้ผลิตโดยตรง หรือผ่านตัวแทนจำหน่ายหลัก โดยจะมีการคัดเลือกสินค้าที่ตรงตามความต้องการของลูกค้า และนำเสนอสินค้าใหม่ ๆ อีกหลายประเภท เพื่อให้ลูกค้าได้มีโอกาสเลือกใช้แต่สินค้าที่มีประโยชน์และได้รับความพึงพอใจสูงสุด บริษัทฯไม่ได้เป็นผู้ผลิตโดยตรงเนื่องจากความไม่แน่นอนของการลงทุนในการผลิตหลายประการ สินค้าที่จำหน่ายจะได้รับการบรรจุอย่างดีก่อนนำส่ง ดังนั้นจึงไม่มีผลกระทบต่อสิ่งแวดล้อมหรือภูมิอากาศแต่อย่างใด

-   งานที่ยังไม่ได้ส่งมอบ

  -ไม่มี-

-   โครงการในอนาคต

ในปี 2549 กลุ่มฯ มุ่งเน้นที่จะขยายตลาดการค้าไปยังกลุ่มประเทศแถบอินโดจีน และสหภาพ
พม่าให้มากขึ้น

สายงานสนับสนุน

 กลุ่มบริหารและการเงิน

-   หน้าที่และความรับผิดชอบของหน่วยงาน

กลุ่มฯ ประกอบด้วยฝ่ายบริหารการเงิน ฝ่ายบัญชี ฝ่ายการเงิน ฝ่ายบริหารและธุรการ
ฝ่ายกฎหมายต่างประเทศ และฝ่ายระบบสารสนเทศ

-   ผลการดำเนินงานในปีที่ผ่านมาและโครงการในอนาคต

ในปี 2548 กลุ่มฯ ดำเนินการจัดหาแหล่งเงินทุนเพิ่มขึ้น โดยการออกตั๋วแลกเงินจำนวนเงิน 250
ล้านบาท รวมทั้งจัดหาวงเงินสินเชื่อประเภทต่างๆ เพื่อรองรับการขยายธุรกิจของบริษัทฯ
รวมทั้งจัดหาวงเงินสินเชื่อเพิ่มเติมเพื่อสนับสนุนงานโครงการต่างๆ
ทำให้บริษัทมีเสถียรภาพมั่นคงยิ่งขึ้น และเนื่องจากสภาวะเศรษฐกิจของประเทศยังอยู่ในภาวะซบเซา
จึงทำให้กลุ่มฯ ใช้นโยบายปล่อยสินเชื่ออย่างระมัดระวัง
และพยายามติดตามผลการดำเนินงานของลูกค้าอย่างใกล้ชิด
ส่งผลให้การติดตามหนี้สินประสบผลสำเร็จ นอกจากนี้กลุ่มฯ
ยังทำหน้าที่ควบคุมปริมาณสินค้าคงคลังให้อยู่ในระดับที่พอเหมาะ
รวมทั้งควบคุมต้นทุนสินค้าและค่าใช้จ่ายอย่างมีประสิทธิภาพ

ในส่วนของการฝึกอบรมและพัฒนาบุคลากร กลุ่มฯ มีนโยบายเสริมทักษะ เพิ่มความรู้ ความเข้าใจ
รวมทั้งศึกษากฎระเบียบข้อบังคับต่างๆ ที่เกี่ยวข้องกับสายงานของกลุ่มฯ
เช่นข้อบังคับของตลาดหลักทรัพย์ฯ หรือมาตรฐานการบัญชี และในปีนี้กลุ่มฯ
ประสบผลสำเร็จในการนำเทคโนโลยีสารสนเทศ
ที่เป็นระบบสากลมาใช้ในการประมวลผลการดำเนินงานของบริษัทฯ ทำให้บริษัทฯ สามารถวิเคราะห์
และวางแผน กลยุทธ์การแข่งขันในเชิงธุรกิจได้แม่นยำขึ้น

ในปี 2549 กลุ่มฯ ยังคงต้องสนับสนุนฝ่ายต่างๆ
ให้สามารถดำเนินธุรกิจได้อย่างต่อเนื่องและคล่องตัวทั้งทางด้านสภาพคล่องทางการเงินหาแหล่งเงินทุนที่มีต้นทุนต่ำ
ดูแลและบริหารสินทรัพย์ของบริษัทฯ ให้เกิดประโยชน์สูงสุด
รวมทั้งทบทวนขั้นตอนการทำงานและเอกสารให้มีประสิทธิภาพ
และพัฒนาบุคลากรให้มีความพร้อมที่จะรองรับงานในอนาคต

กลุ่มทรัพยากรบุคคล

-   หน้าที่และความรับผิดชอบของกลุ่มทรัพยากรบุคคล

กลุ่มฯมีหน้าที่รับผิดชอบในการบริหารและพัฒนาทรัพยากรบุคคล โดยดำเนินการประสานงาน
และให้คำปรึกษาในเรื่องการบริหารค่าจ้างและสวัสดิการ การสรรหาบุคลากร
การกำหนดกลยุทธ์ด้านทรัพยากรบุคคล โดยเฉพาะอย่างยิ่งในเรื่องการวางแผนและพัฒนาบุคลากร
ให้บรรลุตามภารกิจและวิสัยทัศน์ของบริษัทฯ
โดยเน้นการปรับตัวให้สอดคล้องกับสภาวะแวดล้อมและการแข่งขันทางธุรกิจ
เน้นการบริหารงานเชิงรุก และนำเทคโนโลยีสารสนเทศเข้ามาช่วยในการทำงาน

-   ผลการดำเนินงานในปีที่ผ่านมา

กลุ่มฯ ยังคงนำระบบดัชนีวัดผลการปฏิบัติงาน (Key Performance Indicators: KPIs)
มาใช้เพื่อช่วยในการวัดผลการปฏิบัติงานและกำหนดค่าตอบแทนที่เหมาะสม
อีกทั้งยังเชื่อมโยงไปถึงการพิจารณาจ่ายค่าตอบแทนตามผลการปฏิบัติงาน (Performance-based
Pay) รวมถึงผลตอบแทน (Variable Incentive) ในรูปแบบต่าง ๆ บริษัทฯ
ยังคงสานต่อการจัดกิจกรรมเพื่อส่งเสริมการสื่อสารภายในและกิจกรรมพนักงานสัมพันธ์ในรูปต่าง ๆ
เพื่อให้พนักงานได้มีส่วนร่วมมากขึ้นและมีความ สัมพันธ์อันดีในหมู่พนักงาน กลุ่มฯ
ได้ดำเนินการเรื่องการพัฒนาบุคลากรอย่างจริงจัง โดยเน้นให้เกิดการเพิ่มพูนทักษะ ความรู้
ความสามารถทั้งในเรื่องงานปัจจุบันและเตรียมความพร้อมสำหรับการเจริญ
เติบโตของบุคลากรในอนาคต กลุ่มฯ ยังให้ความสำคัญกับเรื่อง Succession Planning
โดยเฉพาะในระดับบริหาร เพื่อให้การดำเนินงานและธุรกิจของบริษัทฯ เป็นไปอย่างราบรื่น
มีการจัดโครงสร้างการบริหารงานที่กระชับ รัดกุม และมุ่งหวังให้บริษัทฯ
มีบุคลากรที่มีคุณภาพอย่างต่อเนื่อง

กลุ่มฯ ได้ดำเนินนโยบายในการรักษาจำนวนพนักงานให้คงไว้ และเน้นการเสริมสร้างประสิทธิ
ภาพจากการดำเนินงาน
เพื่อป้องกันความผันผวนทางธุรกิจและเพื่อให้พนักงานมีโอกาสในการแสดงศักยภาพอย่างเต็มที่
หากมีความจำเป็นในกรณีของโครงการพิเศษ หรือ งานที่ไม่ได้เป็นภารกิจหลักของบริษัท บริษัทฯ
จะพิจารณาในการ Outsourcing, Sub-contracting, หรือ Shared Services

นอกจากนี้ กลุ่มฯ
ได้มีการปรับปรุงและเพิ่มเติมระบบเทคโนโลยีสารสนเทศให้ครอบคลุมการทำงานด้านบริหารบุคลากรได้มากขึ้น
อาทิเช่น LoxleyJobs.com, Training Admin Online, Library & Knowledge Center
Online, e-Learning และ Attendance Record Online

ในปี 2549 กลุ่มฯ จะเน้นให้ความสำคัญกับการสื่อสารภายในองค์กร
เพื่อกระตุ้นให้เกิดการเข้าถึงข้อมูลอย่างทั่วถึง
และช่วยฝ่ายบริหารในการติดตามการดำเนินงานของหน่วยงานต่างๆ ให้เป็น
ไปตามเป้าหมายที่วางไว้
และยังคงให้ความสำคัญกับการพัฒนาพนักงานทั้งในระดับบริหารและระดับปฏิบัติการ
เพื่อเสริมสร้างประสิทธิภาพและประสิทธิผลที่ดียิ่งขึ้น นอกจากนี้กลุ่มฯจะยังคงดำเนินงาน
ในเรื่องการหารายได้โดยการให้บริการงานบริหารงานบุคคลอย่างมืออาชีพกับบริษัทในเครือต่อไป

กลุ่มบริการการตลาด

-   หน้าที่และความรับผิดชอบของหน่วยงาน

กลุ่มฯ ประกอบด้วย ฝ่ายวิจัยและส่งเสริมการตลาด
ทำหน้าที่วิจัยและวางแผนการตลาดโดยรวบรวมและวิเคราะห์ข้อมูลด้านการตลาด เศรษฐกิจ
สินค้าและบริการ เสนอผู้บริหาร รวมทั้งดำเนินกิจกรรมทางด้านโฆษณา ประชาสัมพันธ์
และกิจกรรมสังคม นอกจากนี้ยังดูแลงานด้านสิ่งพิมพ์ต่างๆของบริษัท เช่น ปฏิทิน เว็บไซต์
และงานด้านศิลปกรรมต่างๆ

-   ผลการดำเนินงานในปีที่ผ่านมาและโครงการในอนาคต

ปี 2548 กลุ่มฯ ได้ดำเนินการด้านวิจัยโครงการ Car Navigation และวิจัยตลาดผลิตภัณฑ์ใหม่ๆ
งานโฆษณาประชาสัมพันธ์ และกิจกรรมส่งเสริมการตลาดอย่างต่อเนื่อง
โดยมุ่งเน้นด้านตลาดการศึกษา การฝึกอบรม
และกิจกรรมประชาสัมพันธ์การตลาดให้กับบริษัทในกลุ่มบริษัท ล็อกซเล่ย์ อาทิเช่น บริษัท ล็อกซเล่ย์
เทรดดิ้ง จำกัด ฯลฯ
รวมทั้งดูแลโครงการสิ่งประดิษฐ์ของคนรุ่นใหม่ของสำนักงานคณะกรรมการการอาชีวศึกษา
งานด้านศิลปกรรม และสื่อสิ่งพิมพ์ต่างๆ ตลอดจนร่วมประสานงานกิจกรรมภายใน เช่น
งานชมรมกอล์ฟ ชมรมพนักงาน ฯลฯ

สำหรับปี 2549 กลุ่มฯ ยังคงให้บริการแก่หน่วยงานภายในบริษัทฯ และบริษัทในกลุ่มบริษัท ล็อกซเล่ย์
เป็นลำดับแรก โดยจะมุ่งเน้นงานประชาสัมพันธ์ งานกิจกรรมการตลาดและงานติดต่อกับสื่อมวลชน
รวมทั้งงานโครงการทางด้านการศึกษาผ่านสื่ออิเล็กทรอนิกส์ (e-Education)
และงานโครงการฝึกอบรมด้าน ICT กับหน่วยงานภายนอกหรือบุคคลทั่วไป

กลุ่มพัฒนาธุรกิจ

-   หน้าที่และความรับผิดชอบของหน่วยงาน

กลุ่มฯ ทำหน้าที่แสวงหาช่องทางทางการค้าและโอกาสใหม่ๆ ทางธุรกิจรวมถึงการตลาดใน

ด้านต่างๆในการติดต่อประสานงานกับหน่วยงานราชการ รัฐวิสาหกิจ และเอกชน
เพื่อส่งเสริมผลักดันและให้การสนับสนุนการดำเนินธุรกิจของฝ่ายอื่นๆ ในบริษัทฯ
ให้ประสบผลสำเร็จและลุล่วงไปด้วยดี

-   ผลการดำเนินงานในปีที่ผ่านมาและโครงการในอนาคต

กลุ่มฯ เป็นตัวกลางในการประสานงานระหว่างงานภาครัฐ ภาคเอกชน และนำเสนอต่อฝ่ายต่างๆ
ของบริษัทฯ ที่มีกิจกรรมและผลิตภัณฑ์ที่ตรงกับความต้องการของโครงการนั้นๆ
ให้เข้าร่วมกิจกรรมโดยตรง ในฐานะผู้ให้บริการ หรือการจัดจำหน่ายผลิตภัณฑ์ของบริษัทฯ
สำหรับผลงานในปี 2548 กลุ่มฯ ได้ประสานงานกับบริษัทฯ และฝ่ายต่างๆ ที่เกี่ยวข้องในบริษัทฯ
เพื่อจัดหางานในโครงการของภาคเอกชน เกี่ยวกับการก่อสร้าง รวมทั้งหน่วยงานภาครัฐ
เรื่องโครงการจัดหาและติดตั้ง

อุปกรณ์ และอุปกรณ์ตามความต้องการของหน่วยงาน ตลอดจนงานปรับปรุงโครงการต่างๆ
ให้ดำเนินการต่อไปได้ โครงการในอนาคต กลุ่มฯ ยังคงติดตามงานโครงการที่ต่อเนื่องจากปี 2548
และโครงการใหม่ๆ ที่คาดว่าจะเริ่มในปี 2549
ซึ่งส่วนใหญ่เป็นโครงการของหน่วยงานของทางราชการ โดยยังคงเน้นบทบาทของผู้ประสานงานหลัก

ฝ่ายตรวจสอบภายใน (Internal Audit Department)

หน้าที่และความรับผิดชอบของหน่วยงาน

ฝ่ายตรวจสอบภายในจัดตั้งขึ้นเป็นหน่วยงานอิสระ มีหน้าที่ในการตรวจสอบ ควบคุม กำกับดูแล
ตลอดจนติดตามผลการตรวจสอบและควบคุมระบบการทำงานของบริษัทฯ และบริษัทในเครือ
ให้เป็นไปตามกฎระเบียบและกฎหมายที่เกี่ยวข้อง รวมถึงหน้าที่ในการควบคุมและตรวจสอบอื่นๆ ตาม
ที่ได้รับมอบหมาย มีการให้คำปรึกษา การวิเคราะห์และประเมินผลการดำเนินงาน เพื่อให้มั่นใจได้
ว่ากระบวนการปฏิบัติงานและกิจกรรมต่างๆ ที่สำคัญของบริษัทฯ และบริษัทในเครือดำเนินไปอย่างถูก
ต้องมีประสิทธิภาพและประสิทธิผล ตรงตามเป้าหมายที่วางไว้

ผลการดำเนินงานในปีที่ผ่านมาและโครงการในอนาคต

ฝ่ายตรวจสอบภายใน ได้ดำเนินการตรวจสอบ ควบคุม กำกับดูแลระบบการทำงาน
และให้คำปรึกษาทั้งทางด้านบัญชีและด้านภาษีอากรแก่ฝ่ายต่างๆ ของบริษัทฯ และบริษัทในเครือ
มีการตรวจสอบและพัฒนาระบบตามแผนงานที่วางไว้ นอกจากนี้ทางฝ่ายฯ
ยังทำหน้าที่เป็นผู้ช่วยเหลือและสนับสนุนการพัฒนาระบบงานของฝ่ายต่างๆ ภายในบริษัทฯ
ให้มีระบบการควบคุมภายในที่ดี ส่งผล ให้งานต่างๆ ที่เกิดขึ้นบรรลุตามเป้าหมายของบริษัทฯ
มีการกำกับดูแลการปฏิบัติงานในเรื่องต่างๆ ให้เป็นไปตามกฎระเบียบของบริษัท กฎหมาย
และกฎข้อบังคับต่างๆ ของทางราชการ
และมีการบริหารจัดการความเสี่ยงอย่างมีประสิทธิภาพและประสิทธิผล
ในขณะเดียวกันยังคงให้ความสำคัญต่อข้อเสนอ แนะหรือข้อคิดเห็นจากผู้สอบบัญชีภายนอก
เพื่อพัฒนาระบบงานของบริษัทฯ ให้มีประสิทธิภาพมากยิ่งขึ้น บริษัทฯ
ให้ความสำคัญต่อการมีระบบการควบคุมภายในอย่างต่อเนื่อง
ตามแนวทางการกำกับดูแลที่ดีตามหลักธรรมาภิบาล
โดยมีฝ่ายตรวจสอบภายในเป็นกลไกหลักในการสร้างเสริมและควบคุมระบบการควบคุมภายในให้มีความเหมาะสมเพียงพอ